
Резиме
Све већи утицај производње и потрошње енергије на животну средину, допринели су да се данас енергетика разматра глобално због своје међузависности. Приступачност енергије и сигурност снабдевања је за све државе од животне важности, јер је немогуће направити и минимални привредни и друштвени прогрес без енергије. Природни гас представља веома квалитетно гориво, које у многим секторима потрошње има изразите, техничке, енергетске, економске и еколошке предности у односу на друга конвенционална горива. У овом раду приказане су његове  физичке – хемијске карактеристике, системи транспорта и испоруке, потрошња и примена природног гаса у индустрији. Посебна пажња посвећена је потрошњи и примени природног гаса у индустрији. Описана је улога природног гаса који се користи у индустријским гранама до којих је изграђена гасоводна дистрибутивна мрежа. Мерење два наша највећа индустријска парна котла, инсталирана у Крагујевцу, за потребе грејања града, један котао је на угаљ, а други на природни гас.
Кључне речи: природни гас, индустрија, примена, потрошња
Abstract
The growing impact of energy production and spending on the environment, have contributed to today energy consider globally because of its interdependence. Аccessibility energy and security of supply for all countries of vital importance, because it is impossible to make the minimum economic and social progress without energy. Natural gas is very good quality fuel, which in many sectors of spending  has express, technical, energy, economic and environmental advantages compared to conventional fuels. In this work are shown its physical - chemical characteristics, transport systems and delivery, spending and use of natural gas in industry. Special attention dedicated to the spending and use of natural gas in the industry. Describe the role of natural gas that is used in industries that have built gas pipeline distribution network. Measurement of two of our largest industrial steam boilers, installed in Kragujevac, for heating city, one boiler is fired by coal and the other on natural gas.

8
1. УВОД
Значење енергије за развој друштва и схватања њеног места и улоге у привреди и друштву у целини, допринело је да се развојна енергетска политика усмери у правцу обезбеђења сигурних и довољних количина енергије, уз што ниже трошкове, како би се омогућио предвиђени друштвени развој. Употреба гаса у термичке сврхе или друге сврхе датира још из деветнаестог века, практично почиње од тренутка када су се на енергетском тржишту појавиле његове знатне количине. Гасна индустрија се није развијала у свим земљама и зависила је од извора гаса и његове производње, као и од општих еконосмких услова, развој је био бржи или спорији. У  земљама западне Европе упоредо са порастом опште производње и са јачањем индустријских грана које су имале потребу за гасом, нарочито црне металургије, индустрија гаса се интезивно развија. У то време била је изразита доминација гаса из коксара. У осталим европским државама тек са продором природног гаса на енергетско тржиште, интезивно почиње да се развија индустрија гаса.

Развој гасне привреде у нашој се земљи развијао веома споро и ни приближно није пратио развој у другим европским земљама, у којим је динамика раста потрошње гаса двоструко већа од раста укупне потрошње енергија. Узрок снажне експанзије производње и потрошње природног гаса лежи у томе што је гас економичан и универзалан носилац енергије, који може да замени чврста и течна горива у индустрији, енергетици и комуналној потрошњи, а може да се користи и као сировина у хемијској и петрохемисјкој индустрији. Изградња цевоводних транспортних система за допрему природног гаса до потрошача као и прозводња течног природног гаса и допрема танкерима до потрошача учинили су нагли раст његове потрошње.
Будући развој свих извора енергије данас зависе од два критична фактора: еколошких аспеката, посебно у погледу емисије гасова „стаклене баште“, и од будуће цене енергије. Чист ваздух и заштита околине су данас захтев већине човечанства, тако да се морају увек имати у виду. Кјото Протокол из децембра 1997. године, иако није прихваћен од стране свих земаља, мора се имати у виду при предвиђању даљег развоја енергетике света и појединих земаља. Наша је земља енергетски сиромашна и енергетски зависна од увоза квалитетне примарне енергије садржане у нафти, прородном гасу као и у квалитетним угљима. У складу са законом о енергетици и Стратегији дугорочног развоја енергетике Републике Србије усвојени су основни циљеви енергетске политике и утврђени приоретни правци развоја е енергетским секторима. Повећано коришћење природног гаса окаректерсиано је као важан стратешки правац развоја енергетике Републике Србије, тако да је сачињен „Национални акциони план за гасификацију на територији Републике Србије” који је усвојила Влада.

С обзиром на то да је природни гас увозни енергент треба тежити што већој и квалитетијој његовој валоризацији у примени, како у индустрији тако и у широкој потрошњи. Природни гас задовољава сва три наведена стратешка циља, јер су специфичне цене природног гаса ниже у односу на нафту, резерве природног гаса омогућавају дужи век коришћења и најмање загађују животну средину у односу на сва остала фосилна горива. Учешће природног гаса у финалној потрошњи енергије код широке потрошње је знатно мање него што је то случај у већини европских земаља, што доводи до повећане потрошње електричне енергије за потребе нискотемпературских процеса, мада су познате енергетске, економске и еколошке предности природног гаса као енергента за задовољење већине потреба код тих потрошача (кување, грејање, припрема потрошне топле воде, хлађење, погон уређаја и др.).
Циљ овог рада је да се омогући боље упознавање са карактеристикама коришћења природног гаса и начином примене  природног гаса у индустрији. 
2. ФИЗИЧКО - ХЕМИЈСКЕ КАРАКТЕРИСТИКЕ ПРИРОДНОГ ГАСА
Природни гас је настао дугогодишњим таложењем микроорганизама (планктона) у песку и муљу воде, којом је највећим делом прекривена наша планета, а затим излагање слојева талога екстремно високом притиску и температурама при тектонским покретима који су довели до формирања примарних континената, претворило је те фосиле у дубини земље, у угљоводонике. Зависно од међусобног распореда атома, оно што су једном били фосилни остаци, добило је форму природног гаса или сирове нафте заробљених у дубинама земље.
По новијој теорији, угљоводоници немају биолошко порекло, већ су формирани из тешких, получврстих, угљоводоничних мешавина које се налазе у дубини земље. Претпоставка је да су веома високи притисак и температура омогућили да елементи у течном стању, избију до земљине коре. Подземна налазишта природног гаса утврђена су и до 5 хиљада метара под притиском од 300 barа и више и температурама вишим од 180°С, зависно од дубине налазишта. Обично се налази као гасна капа у нафтним налазиштима, иако није ретко пронаћи гас и без присуства нафте.
2.1   Хемијске карактеристике природног гаса
Природни гас представља смешу, углавном угљоводоника. Главну компоненту чини метан, чији се запремински садржај креће до изнад 90%. Хомолози метана могу бити заступљени код богатијег природног гаса све до октана. Садржај течних угљоводоника опада са порастом њихових молекулских тежина. Илустрацију хемијског састава природног гаса који иде у транспортну дистрибутативну мрежу приказује следећи састав гаса (метан  94,59 %, етан 3,02 %, пропан 0,44 % , бутан 0,14 % , азот 1,00 % , угљендиоксид 0,81 %)  овај удео компоненти природног гаса може да варира.    
Осим угљоводоника, у природном гасу се налазе угљен-диоксид, сумпорводоник, азот и, ређе, хелијум. Присуство хелијума је углавном мало, за разлику од угљен-диоксида и сумпорводоника, чије учешће може прећи и 40%. У односу на тип лежишта из којих се природни гас добија, разликујемо природни гас из гасних лежишта, из гасокондензатних лежишта и из нафтних лежишта. Гас из гасокондензатних и нафтних лежишта има већи садржај течних угљоводоника.

Квалитативне и квантитативне анализе природног гаса служе за утврђивање присуства појединих компонената у гасу и њихове количинске заступљeности а гасна хроматографија представља поступак који је нашао највећу примену у анализи гаса.
2.1.1   Штетна својства природног гаса
Штетна својства природног гаса су токсичност (која је присутна и зависна од састава гаса), својство да се ваздухом образује експлозивну смешу и запаљивост (било варницом или другим извором ватре). 
Токсичност. Чист метан и етан нису токсични, али при недостатку кисеоника у ваздуху изазивају гушење. Треба напоменути да се значајан део природног гаса производи из лежишта са високим садржајем сумпорводоника. Сумпорводоник је веома токсичан гас који узрокује брзу смрт при удисању високих концентрација. Чак и код малих концентрација настају иритирања очију, носа и грла. Утицај различитих коцентрација сумпорводоника на људски организам је као што следи:
· У гасу са садржајем сумпорводоника до 10 ppm је могуће дуже задржавање без последица; 

· Излагањем гасу са 70÷150 ppm после неколико сати појављују се благи симптоми; 

· Максимална концентрација сумпорводоника која се може удисати до један сат без озбиљних последица: 150÷300 ppm; 

· Опасно излагање гасу са концентрацијом сумпор-водоника од 400÷700 ppm је од пола сата до једног сата; 

· Фатално је дејство гаса код излагања у трајању од пола сата ако је концентрација већа од 700 ppm. 

Сумпорводоник је запаљив гас, а у концентрацијама од 4,3% до 46% у ваздуху је експлозиван по запаљењу. Паре су теже од ваздуха и могу отићи доста далеко од извора паљења и довести пламен натраг у зону одакле су дошле.Оваква опасност од сумпорводоника је разлог да се на пољима где се врши производња гаса са садржајем сумпорводоника обављају веома строге мере заштите. У транспорту и дистрибуцији када се користи гас из оваквих поља (без обзира на чишћење гаса од сумпорводоника на пољима) врше се контроле, праћења удела сумпорводоника у гасу како би се избегле штетне последице од неконтролисаног продора сумпорводоника у гас.
Експлозивност. Природни гас при сједињавању са кисеоником образује гориву смешу, која при појави извора топлоте (пламена, варнице, растопљених предмета) може експлодирати великом снагом. Температура запаљивости гасова је мања што је молекуларна маса већа. Снага експлозије је пропорционална притиску гаса и ваздуха.

Природни гас може експлодирати само у одређеним границама концентрације у смеши гаса и ваздуха од неке минималне (доња граница експлозивности) до неке максималне (горња граница експлозивности).

Сагоревање и експлозија су исти тип хемијских процеса, али се јако разликују по интензитету одвијања процеса реакције. При експлозији реакција у затвореном простору се (без додатка ваздуха на месту паљења смеше) одвија јако брзо. Брзина распростирања детонацијског таласа сагоревања при експлозији је неколико пута већа од брзине звука при собној температури. Снага разарања је максимална када се садржај ваздуха у смеши приближава теоретској количини, теоретски потребној за потребно сагоревање.
Запаљивост. Температура паљења природног гаса је најнижа температура мешавине гаса и стехиометријске количине ваздуха на којој ће се природни гас запалити без отвореног пламена. Брзина реакције оксидације је тако велика да ће топлота, развијена у тој реакцији бити већа од одведене топлоте и сагоревање ће се наставити без довођења топлоте са стране. Висина температуре паљења зависи од врсте гаса, концентрације гаса у смеши са ваздухом, хомогености смеше и притиска. Даље, она зависи од расположивих услова, као што су начин загревања, облик ложишта и каталитички утицај зида ложишта.
У табели 2.1 дате су температуре паљења техничких важнијих гасова у смеши са ваздухом или кисеоником .
Табела 2.1 Температуре паљења неких гасова у смеши са ваздухом или кисеоником
	Гас
	Хемијска формула
	Температура паљења (у °C ) у смеши са:
	

	
	
	ваздухом
	кисеоником
	

	
	
	
	
	

	Ацетилен
	C2H2
	305
	-
	

	Угљен-моноксид
	CO
	610
	590
	

	Метан
	CH4
	580
	645
	

	Етан
	C2H6
	515
	500
	

	Етилен
	C2H4
	490
	485
	

	Пропан
	C3H8
	470
	490
	

	Пропилен
	C3H6
	455
	420
	

	Бутан
	C4H10
	405
	460
	

	Водоник
	H2
	500
	450
	

	Градски гас
	-
	560
	-
	

	Земни гас
	-
	640
	-
	


Температура сагоревања се израчунава по обрасцу:      

где су:
IG -  [J/kgK] - енталпија горива,
Iv  -  [J/kgK] -  енталпија ваздуха,
Vi -  [kg/m3] - запремина i-те компонентепродуката сагоревања,
cpi - средњи специфични топлотни капацитет i-те компоненте продуката сагоревања у температурном интервалу, 
ts  -  [K] - С,  температура сагоревања.
2.2   Физичке карактеристике природног гаса
Дефинисање физичких карактеристика природног гаса заснива се на разматрању природног гаса као смеше гасова и као реалног гаса.
2.2.1 Густина природног гаса
Густина неке материје је однос њене масе према запремини, коју та маса заузима или, другачије речено, маса 1 m3 изражена у kg. Дакле, јединица за густину је kg/m3. Код гасова, густина зависи од притиска и температуре, али је неопходно познавати и количину воде у гасу. Густина гаса у задатом радном стању, односно, у условима мерења и слично, израчунава се из једначине:

где су:

,   kg/m3, 
- густина гаса у радном стању,

,  kg/m3, 
- густина гаса у нормалном стању, 

, kg/m3, 
- густина водене паре у нормалном стању, 
Pb, Pa,       
- барометарски притисак, 
Pn, Pa,       
- надпритисак гаса, 
Pvp,Pa,       
- парцијални притисак водене паре, 
[image: image1.emf] t,   °C,       
- радна температура.
2.2.2 Вискозност природног гаса
Динамичка вискозност или апсолутна вискозност је мера отпора флуида према течењу. Дефинише се као однос примењеног напрезања на смицање и градијента брзине смицања. Јединица за динамичку вискозност је (Ра·ѕ). Кинематска вискозност је дефинисана односом динамичке вискозности и густине. Она представља отпор флуида према течењу под деловањем тежине. Јединица за кинематску вискозност је (m2/ѕ). Вискозност гасова се понаша, у односу на температуру, супротно вискозности течности. Вискозност гасова са порастом температуре расте, а са порастом молекулске тежине опада.
2.2.3 Критична температура, критичан притисак и критична запремина 
Критичном температуром називамо ону температуру, изнад које гас под дејством притиска било које величине не може бити преведен у течно стање. Критичан притисак представља притисак неопходан за превођење гаса у течно стање на критично температури. Критичном запремином називамо запремину једног мола гаса на критичном притиску и критичној температури. Како природни гас представља смешу, то се вредности критичних параметара утврђују експериментално, јер је ретко наћи у природи две исте смеше, односно природне гасове истог састава. За технолошке прорачуне се користе вредности добијене осредњавањем критичних параметара компоненти. Тако израчунате вредности називају се привидно критичним (псеудокритичним).
2.2.4 Притисак и запремина природног гаса
Према Далтоновом закону, укупни притисак смеше једнак је збиру притисака појединих гасова, који ту смешу чине, или, укупни притисак смеше једнак је збиру парцијалних притисака компонената:

Са променом притиска и температуре, гасу се мења и запремина.

Прерачунавање запремине израчунава се на основу следећег обрасца:

где су:
VN, [m3], - запремина гаса при р = 1,01325 bar и t = 0 °C, 

Vg, [m3] 
- запремина гаса при стварним условима, очитана на мерилу потрошње, 
pb, [Pa,] 
- барометарски притисак, 

pn, [Pa] 
- надпритисак гаса, 

ps,  [Pa] 
- парцијални притисак водене паре на температури tg, 
           tg,  [°C] - температура гаса на месту мерења.
2.3  Термодинамичке карактеристике природног гаса 
2.3.1  Топлотна моћ природног гаса 
Горња топлотна моћ неког горива, или топлота сагоревања, је она количина топлоте коју то гориво развије сагоревањем, с тим да се након сагоревања, продукти сагоревања охладе на излазну температуру, а водена пара, створена у току процеса сагоревања, кондензује. Доња топлотна моћ неког горива, или топлота сагоревања, је она количина топлоте коју то гориво развије сагоревањем, с тим да се након сагоревања, продукти сагоревања охладе на излазну температуру, а водена пара, створена у току процеса сагоревања, не кондензује.

Најраспрострањенију примену данас налазе они уређаји за мерење топлотне моћи гаса чији је принцип рада заснован на сагоревању гаса. Код ових уређаја се узорак континуално узима из гасовода и одводи на сагоревање. Сагоревање се одвија у затвореном простору, а унутар измењивача топлоте. Овај простор са сагоревање је затворен са горње и са бочних страна, тако да продукти сагоревања морају излазити кроз доњу страну. Водена пара, која је производ сагоревања, хлади се на путу, кретањем на ниже, при чему долази и до кондензације. Топлота ослобођена приликом кондензације паре предаје се измењивачу топлоте као нето топлота сагоревања. На тај начин, измењивач топлоте прихвата и преноси на своју спољну страну укупну топлоту сагоревања. Са спољне стране измењивача топлоте струји ваздух у контролисаним количинама и он преузима топлоту са измењивача топлоте.
Пре улаза ваздух пролази кроз мерач, као и поред термометра, а потом преко измењивача топлоте и излазног термометра струји ка излазу. То условљава пораст температуре специфичне јединице ваздуха, што значи да се број топлотних јединица које су произвеле повећање температуре може израчунати. Гас који је сагорео испоручује се преко мерача протока, а пошто се установи број топлотних јединица добијених од пламена, израчунава се број топлотних јединица по кубном метру. Уређај, иначе, располаже посебним системом за контролу ваздуха потребног за сагоревање.
2.3.2 Wobbe-ов број
За оцењивање топлотног капацитета горионика и могућности замене гасовитих горива на истом горионику користи се Вобеов број, као нумерички критеријум. Он се израчунава из топлотне моћи горива (горње Hg или доње Hd) и релативне густине гасовитог горива:   
                                горњи Wobbe-ов број: 

                                  доњи Wobbe-ов број 

Посматрано математички Wobbe-ов број има димензију МЈ/m3. Тај показатељ даје могућност компарације различитих гасова на истом потрошачу. Наиме, гасови различитог састава, а истог Wobbe-овог броја, стварају једнако топлотно оптерећење, па могу сагоревати на истом горионику без промена дизни. Wobbe-ов број можемо да израчунамо на основу познавања хемијског састава гаса. Познавањем компоненталног састава гаса и запреминског удела сваке компоненте у гасу можемо израчунати топлотну моћ гаса и релативну гусину гаса. Са ова два податка можемо израчунати Wobbe-ов број на основу горе изнетих једначина. Wobbe-ов број се може директно одредити путем мерача. Принцип рада мерача састоји се у сагоревању одређене количине гаса, хлађењу ваздухом производа сагоревања путем мешања у измењивачу топлоте и одређивању разлике температуре између охлађених производа сагоревања и ваздуха за хлађење.
2.3.3 Специфична топлота природног гаса
Специфична топлота природног гаса представља ону количину топлоте, која је потребна да се јединица количине гаса загреје за 1 К или 1 °C. 
2.3.4 Јоule-Тhomѕon-ов ефекат
Приликом експанзије реалних гасова долази до снижења темепратуре гаса. Ово снижење зависи од температуре гаса, притиска и састава гаса. Ову појаву су посматрали Јоule и Тhomѕon и према њима се снижење температуре гаса при снижењу притиска назива Јоule-Тhomѕon-ов ефекат. Он се, иначе, изражава једначином : 

Има више начина за израчунавање промене температуре гаса са променом притиска. Помоћу опште једначине стања Ван дер Валса и термодинамичке формуле за диференцијални пад притисака [image: image13.png]


 при константној енталпији интегрални пад[image: image68.jpg]


 температуре Т се, за одређену разлику притисака, израчунава помоћу једначине, која се мање-више слаже са измереним стварном вредностима. Та једначина гласи:

где је:
t1, t2, °C – температуре на почетку и крају експанзије, 
p1 p2, bar – притисци пре и после експанзије. 
Један други начин изналажења пада температуре приликом експанзије гаса је коришћење Молијеровог дијаграма за гас. При томе се полази од претпоставке да се приликом експанзије, енталпија гаса не мења.
3.  МЕСТО И УЛОГА ПРИРОДНОГ ГАСА
3.1 Резерве природног гаса у свету
Коришћење природног гаса у већим размерама започиње тек 1884. године у САД, када је изграђен први гасовод дужине 23 km до Питсбурга, где је гас коришћен за грејање, кување и осветљење. Интензивном развоју коришћења природног гаса допринео је напредак технологије изградње магистралних гасовода на вeликим растојањима. Највећи развој је био у САД. Док је у САД већ 1950. године учешће природног гаса било 20%, а 1960. године 30% укупне комерцијалне потрошње енерије, учешће природног гаса у структури светске потрошње енергије је 1970. године износило само 10%, да би његово учешће данас износило око 21%.
Развој коришћења природног гаса био је знатно спорији од коришћења сирове нафте као енергетског извора, али то је створило могућности да природни гас, по многим мишљењима, буде „енергетски извор 21. века“. То се јасно види и на основу процене развоја потенцијала и резерви природног гаса за протеклих 40 година. Интензивним истраживањима, на многим потенцијалним просторима, процене искористивих резерви су се сваких 10 година дуплирале, тако да од 17.500·109 m3 резерви у 1960. години, достижу у 1990. години 120.000·109 m3, а данас преко 155.000·109 m3 што омогућава статички век резерви од скоро 70 година.

Само у периоду од 1993. до 1998. године процене резерви природног гаса су порасле са 141.000·109 m3 на око 155.000·109 m3. Процене потенцијала се крећу од 300.000·109 m3 до 450.000·109 m3, што јасно указује да још нису истражени сви потенцијални простори, јер су 1960. године процене износиле између 100.000·109 m3 и 150.000·109 m3 (колико данас износе искористиве резерве). Највећи део тих резерви отпада на подручје Блиског и Средњег истока и бивше земље СССР-а у Азији. Данас се резерве истражују и налазе у преко 90 земаља света, док се у 1960. години ценило да само 40 земаља располаже природним гасом. Прираст процењених резерви природног гаса је у многим земљама био веома брз, што је последица већег обима истраживања, веће производње и потрошње и примене савремених метода истраживања и дубоког бушења.
3.2  Природни гас у енергетици света
У свом историјском развоју, производња, па самим тим и потрошња природног гаса је имала прво локални, потом државни, да би данас имала изузетан међународни значај. Разлог оваквог тока су доказане високе техничке и економске вредности природног гаса као хемијске и енергетске сировине, што се одразило на повећање потрошње природног гаса, као и то што су домаће резерве биле исцрпљене или недовољне да подмире повећане потребе, па се морало ићи на шире међународно повезивање како би се развили и разрешили финансијски и техно-економски проблеми повезивања са удаљеним производним подручјима. Још увек, географски распоред највећих произвођача, или земаља са највећим потенцијалом, не одговара распореду потреба, па је неопходна међународна сарадња у градњи џиновских магистралних гасовода или огромних постројења за утечњавање природног гаса. Испорука гаса је физички условљена цевоводима или флотом танкера са течним гасом, уз комплексне уређаје за ликвефакцију и регасификацију, те уговори за извоз/увоз природног гаса траже велика улагања и продаваца и купаца и дуги век трајања међусобног уговора.
Због својих потенцијала, расположивости, еколошких и економских предности природни гас је за многе земље представљао оптимални супституент сирове нафте, што је довело до веома брзог пораста производње и потрошње. Основни предуслов за то је била изградња све већих и дужих магистралних гасовода, односно све већа међународна размена природног гаса. То је у интересу и произвођача и потрошача гаса, јер су се до пре десетак година, а и данас, значајне количине гаса добијеног при експлоатацији нафте сагоревале на бакљи. Тако је 1980. године спаљено у свету 169·109 m3, а већ 1985. године, са изградњом енергетске инфраструктуре у многим земљама- произвођачима и извозницима природног гаса, та количина је смањена за око 100·109 m3, док се данас спаљује око 50·109 m3. Неравномерни распоред потенцијала (у подручјима где нема значајне потрошње) и потрошача (често удаљених и хиљадама километара од гасних поља) захтевао је изградњу магистралих гасовода великих капацитета и дужине и до десетак хиљада километара. Међународна размена гаса, која је започела 1958. године изградњом гасовода Канада-САД, 1960. године је износила само 4·109 m3, да би се у 1997. години повећала на 532·109 m3, односно на 13% укупне међународне размене енергије, са тенденцијом даљег веома брзог раста.

Развој магистралних гасоводних система у ХХ веку је био веома интензиван и омогућио је брзи развој гасификације градова. Тим пре што су у многим градовима и пре примене природног гаса, постојале гасаре и припадајућа гасоводна мрежа која се користила за осветљење и снабдевање потрошача. Тридесетих година ХХ века почиње интензивније коришћење природног гаса у бившем СССР-у на бази сопствених резерви гаса. Подручје бившег СССР-а располаже са око 39% светских доказаних резерви гаса што је и разлог да су земље бившег СССР-а, а посебно Русија, у врху светске потрошње гаса. Европска унија је у односу на величину производње, трећи потрошач гаса у свету. Примена гаса у земљама Западне Европе је започела на бази откривених резерви гаса Италији, Француској и Холандији, да би се интензивнија потрошња развила откривањем резерви у Северном мору и повезивањем са производним подручјем бившег СССР-а и Алжира. Интензивнији развој потрошње гаса у земљама Западне Европе је везан за шездесете године ХХ века. Земље Источне и Централне Европе (бивше социјалистичке земље) су такође започеле развој потрошње гаса на сопственим резервама, да би крајем шездесетих година прошлог века, по повезивању са производним подручјем СССР-а, дошло до интензивнијег раста потрошње и условљености даљег раста могућности увоза.

У наредном периоду реално је очекивање да ће потрошња природног гаса расти, али са различитим стопама по континентима: минимално у Северној Америци, скромно у Европи и Јапану, а знатно у Азији и Латинској Америци. Све процене указују да ће природни гас имати највеће стопе раста од свих конвенционалних горива у првој половини ХХI века, тј. да ће се кретати до 2,5% до 3% годишње (садашња потрошња природног гаса износи 3.200·109 m3/god), да би се у првој половини ХХI века усталила на нивоу 3.500·109 m3/god до 4.000·109 m3/god природног гаса. У основи, то ће бити последица све веће супституције осталих фосилних горива са природним гасом с обзиром на његове економске, еколошке, енергетске и технолошке предности у многим секторима потрошње, те је то разлог да се природни гас назива енергентом ХХI века. За нас су свакако веома значајна предвиђања која се односе на Европу [2]. 
3.3  Природни гас у енергетици Републике Србије
Коришћење природног гаса у Републици Србији је започето пре око пола века. На подручју Војводине прве количине гаса су почеле да се транспортују 1952. године са гасног поља Велика Греда до града Вршца. Значајни транспорт, као и већа производња и потрошње гаса, започета је 1963. године када је изграђен магистрални гасовод Кикинда – Елемир – Чока – Јерменовци – Панчево, који је заједно са гасоводом Елемир – Госпођинци – Нови Сад – Беочин чинио основу регионалног система гасовода.

Програм гасификације источног дела СФРЈ, усвојен 1973. године, омогућио је већ 1978. године увоз природног гаса из СССР-а и интензиван развој гасоводног система Србије. Основу гасоводног система чини магистрални гасовод Хоргош – Госпођинци – Батајница – Велика Плана – Параћин – Појате – Крушевац са великим прстеном: магистрални гасовод – Сента – Мокрин – Елемир – Панчево – Смедерево – магистрални гасовод (Велика Плана), са крацима Госпођинци – Нови Сад – Беочин, Госпођинци – Елемир – Банатски Двор, Батајница – Шабац – Лозница – Зворник, Батајница – Панчево, Баточина – Крагујевац – Краљево и Бресница – Чачак – Горњи Милановац. Тај гасоводни систем повезује сва гасна поља у Војводини са потрошачима, омогућује увоз гаса из Русије преко Мађарске и транзит гаса за Босну и Херцеговину.

Магистрални гасовод за транспорт природног гаса преко Мађарске има капацитет 6,1·109 m3/god од чега је 5.340·10 6 m3/god за подручје које снабдева НИС, а преосталих 760·106 m3/god за подручје БиХ. Магистралним гасоводима се транспортује гас који се преузима на пријемној станици у Хоргошу и гас са домаћих гасних поља. Ови гасоводи су грађени са пречницима од 219,07 mm до 762 mm (85/8'' до 30''). Укупна дужина магистралних гасовода је око 728 km. Радни притисак у магистралним гасоводима је 50 bar. Доводним гасоводима се допрема гас произведен на домаћим гасним пољима. Највећи број ових гасовода се налази у источном делу система. Доводни гасоводи су грађени челичним цевима пречника 50,8 mm до 304,8 mm (2'' до 12''). Укупна дужина доводних гасовода је приближно 180 km. Радни притисак у доводним гасоводима је максимално 50 bar. 

Разводним гасоводима је остварена веза између магистралних гасовода и дистрибутивних гасних мрежа средњег и ниског притиска и индустријских потрошача гаса. Ови гасоводи су прављени од челичних цеви пречника 50,8 mm до 508 mm (2'' до 20''). Укупна дужина разводних гасовода је око 1070 km. Радни притисак у разводним гасоводима је максимално 50 bar. Разводни гасовод којим се гас транспортује за БиХ је пречника 406,4 mm (16'') и саграђен је од Батајнице до Зворника. Дужина овог гасовода на систему НИС-а је 1981 km. Компресорска станица налази се у Батајници. Гас који се транспортује за БиХ подиже се максимално на притисак од 50 bar, што омгућава притисак од најмање 26 bar у Зворнику. На станици је инсталисано 5 компресорских јединица од којих је свака снаге 882 kW.

Градске дистрибутивне мреже средњег притиска израђене од челика намењене су за дистрибуцију гаса до индустријских потрошача, комуналних потрошача и станица за снабдевање гасом широке потрошње. Максимални радни притисак у дистрибутивним мрежама је 6 bar до 12 bar. Гасоводима средњег притиска, од челичних и PЕ цеви, транспортује се гас до комуналних потрошача и домаћинстава. Радни притисак у гасоводима ниског притиска је 4 bar.

3.4 Значај природног гаса за друштвени, привредни и технолошки развој, као и за индивидуалне потрошаче. 

На основу анализе техничко-технолошких, друштвених, економских, енергетских и еколошких фактора примене природног гаса у појединим секторима потрошње у свету усвајају се следећи приоритети:
· Гас у широкој и општој потрошњи, 

· Гас као енергетско гориво за термоелектране и термоелектране-топлане, 

· Гас као технолошко гориво у индустрији, 

· Гао као хемијска сировина. 

Међутим, у нашој земљи структура потрошње природног гаса се знатно разликује од структуре у свету и Европи. У структури потрошње у свету крајем 20. века индустријска потрошња је имала највећи удео, од 28,5%, при чему овај сектор потрошње бележи смањење у односу на претходне године. Сектор широке потрошње је имао удео преко 26%, док је значајно порастао удео потрошње природног гаса у производњи електричне енергије, који је износио 26% од укупне потрошње. Део природног гаса који се користио као хемијска сировина у индустрији је 4,5% од светског просека потрошње, док се остатак потрошње односи на производњу топлотне енергије и саобраћај. Оцена достигнутог нивоа структуре и потрошње у нашој земљи и потребу за њено мењање најбоље се може постићи упоређењем вредности код нас са одговарајућим вредностима у земљама Европе.

Основни разлог за повећање удела широке потрошње су енергетске, економске и еколошке предности природног гаса као енергента за задовољење већине потреба за које се данас користи електрична енергија (кување, грејање, припрема потрошне топле воде, хлађење и др.).
Неке од предности коришћења природног гаса су:

· Високи коефицијенти искоришћења уређаја који се користе у овом сектору потрошње омогућују знатно рационалније коришћење примарне енергије, смањење укупне потрошње енергије и растерећење електроенергетског система. На рачун већег коефицијента искоришћења у поређењу са другим видовима енергије долази до смањења утрошка енергије за 1,5 до 2 пута; 

· Примена природног гаса значи уштеду времена и рада, јер су елиминисани припрема и транспорт горива, као и чишћење ложишта и одвоз пепела; 

· Инвестиције за увођење природног гаса у домаћинства су знатно ниже од централизованог снабдевања електричном енергијом, јер није потребно извршити улагања у изградњу топлотног извора, а инвестициона средства за изградњу гасоводне мреже у поређењу са вреловодном мрежом истог учинка знатно су мања; 

· Електрична енергија се може заменити свуда у широкој потрошњи, сем за неке специфичне намене које не чине више од 10% укупне потрошње енергије у домаћинству, а без угрожавања комфора становања. При томе, уштеде су веома значајне код замене електричне енергије, ако се зна да производња електричне енергије у термоелектранама има степен искоришћења од 33%, тако да укупни степен искоришћења примарног горива при било ком процесу у домаћинству је још нижи. Поред тога, треба рећи да коефицијент искоришћења гаса не заостаје за искоришћењем елетричне енергије у њеним уређајима, а у појединим случајевима и већи; 

· У односу на електричну енергију, природни гас има предност и у погледу складиштења. 

· Широка примена природног гаса у сектору широке потрошње значи и повећање животног стандарда становништва, максимално задовољење његових материјалних и културних потреба, јер су предности природног гаса у овом сектору најизразитије.

4. ГАСОВОДИ
4.1  Системи за транспорт гасовитих угљоводоника цевоводима 
У зависности од агрегатног стања, транспорт гасовитих горива може се вршити:
· у течном стању, превозним средствима и продуктоводима (на пример: пропан-бутан мобилним цистернама и продуктоводима, а течни природни гас бродовима – танкерима); 
· у гасовитом стању, гасоводима. 

Код нас је развијен цевоводни транспорт природног гаса, а транспорт гасоводима и продуктоводима осталих гасовитих угљоводоника се може сматрати локалним појавама (у оквиру производних поља, петрохемијских, рафинеријских и других индустријских комплекса).

Транспортне цевоводне системе можемо поделити према значају и просторној намени, према притисцима и према локацијама.

Према значају и просторној намени, цевоводни системи се деле на:

· међународне; 

· магистралне;  

· локалне. 
Међународни гасоводни транспорт. Има значај за најмање две државе, без обзира на техничке карактеристике (капацитет, дужина, пречник, радни притисак). У већини случајева у питању су  значајни инфраструктурни објекти.
Магистрални гасоводни транспорт - транспорт великих количина гаса под великим притиском. Границе се простиру од предајних станица на производним пољима или гасовода за међународни транспорт, производних постројења гаса, терминала и подземних складишта природног гаса, до прикључка на локални гасовод или продуктовод који служи за снабдевање насељених места или индустријских постројења. Њима припадају и мерно-регулационе станице (такозване главне мерно-регулационе станице). Дужина магистралног гасовода креће се од десетак до неколико хиљада километара. Пречник им је од 150 - 1500 mm, а понекад и више.
Локални гасоводни транспорт. У локалне гасоводе и продуктоводе спадају:

· прикључни гасоводи за транпорт природног гаса на нафтно-гасним пољима од сабирно-отпремних станица за гас до локалних потрошача; 

· спојни гасоводи за транспорт природног гаса на комплексу гасификационог постројења; 

· спојни гасоводи за транспорт природног гаса и гасовитих деривата нафте на комплексу рафинеријског, петрохемијског или другог индустријског постројења; 

· гасоводи за дистрибуцију природног гаса или гаса из постројења за гасификацију; 

· сабирни и разводни гасоводи и продуктоводи гасовитих угљоводоника између производних бушотина и нафтно-гасних поља и њихових сабирних станица и прикључни гасоводи или продуктоводи између сабирних и отпремних станица. 

Према радним притисцима, гасоводне системе делимо:

· гасоводе врло високог притиска (преко 16 bara);       
· гасоводе високог притиска (од 4 до 16 bara); 

· гасоводе средњег притиска (од 0,5 до 4 bara); 

· гасоводе ниског притиска (испод 0,5 bara). 

Према локацијама, гасоводи могу бити:

· ван насељених места; 

· у насељеним местима; 

· спољни (подземни и надземни); 

· унутрашњи (у објектима). 

По правилу, ван насељених места граде се међународни и магистрални гасоводи и гасоводи врло високих притисака. У насељеним местима граде се локални гасоводи високог, средњег и ниског притисака. Унутрашњи гасоводи граде се за радне притиске до максимално 4 bar (у индустрији) и максимално 1 bar (у домаћинствима).
4.2  Саставни делови гасоводног система и њихове технолошке карактеристике 

Под гасоводима и продуктоводима подразумевају се цевоводи са интегрисаним уређајима, постројењима и објектима који служе за транспорт и дистрибуцију гасовитих угљоводоника.

Саставни делови гасовода су:

· примопредајна места; 

· цевоводи са интегрисаном арматуром и фитинзима; 

· компресорске станице; 

· транспортне мерно-регулационе станице; 

· дистрибутивне мерно-регулационе или регулационе станице; 

· специфични објекти; 

· кућни мерно-регулациони сетови; 

· унутрашње гасне инсталације; 

· електричне инсталације;

· инсталисана антикорозиона заштита; 

· систем надзора над процесом (телеметрија). 

Саставни делови продуктовода гасовитих угљоводоника су:

· примопредајна места; 

· цевоводи са интегрисаним фитинзима и арматуром; 

· пумпне и растеретне станице; 

· специфични објекти;

· грађевински објекти; 

· резервоарски простори и станице за регулацију; 

· електричне инсталације; 

· инсталација антикорозионе заштите; 

· систем надзора над процесом (телеметрија). 
4.2.1  Примопредајна места
Примопредајно место је скуп цевоводне арматуре и уређаја за утврђивање количине и квалитета гаса. Гас се обично преузима између две земље или два енергетска субјекта. Примопредајно место на међународном гасоводу обично представља грађевински објекат под сталном контролом посаде, снабдевен мерачима протока, континуалним анализаторима гаса, телеметријским системом, савременим комуникационим системом и царинским надзором. Ако притисци у систему варирају, онда се у склопу примопредајних станица налазе и уређаји за регулацију притиска са сигурносном опремом. На међународним примопредајним местима, свака страна има свој мерач, док је трећи мерач контролни – арбитражни. Примопредајна места у земљи између енергетских субјеката су обично мерно-регулационе станице.
4.2.2  Цевоводи
Цевоводи представљају интегрисане компоненте цеви, фитинга и арматуре који представљају целину и служе да се њима безбедно и неометано транспортује гас. Материјал и конструкција цевовода зависе од:

· њихове намене; 

· предвиђеног радног притиска; 

· просторних и месних услова његовог лоцирања. 

Код нас, цевоводи за транспорт и дистрибуцију гаса искључиво се раде од челичних и полиетиленских цеви. Које од цеви ће се користити, зависи од: 

· пречника; 

· начина производње. 

Међународни, магистрални и локални гасоводи (без спиралних у насељима), радног притиска преко 4 bar (надпритисак), раде се од челичних цеви, бешавних, подужно заварених и спирално заварених. Ови гасоводи се полажу подземно на дубини од 1m надслоја, док се надземно, по правилу, воде у кругу индустријских потрошача и као унутрашње гасне инсталације.

Конструкција гасовода се одређује према 4 класе локације, дефинисане преко густине стамбених објеката на појасу ширине 200 m, са једне и друге стране осе гасовода на дужини од 1 km. Густина стамбених објеката одређују класу локације, а класа локације одређује коефицијент сигурности:

· за појас I разреда: 1,4; 

· за појас II разреда: 1,7; 

· за појас III разреда: 2,0; 

· за појас IV разреда: 2,5; 

· за заштитни појас насељених зграда: 2,5; 

Цеви и елементи цевовода се спајају, по правилу, заваривањем. Пре пуштања у рад, гасовод се испитује под притиском као целина и по деоницама. Цевни спојеви се по правилу изводе заваривањем са компатибилним елементима. Сви цевоводи морају имати геодетски снимак, видне надземне ознаке и подземне опоменице.

Свака цев мора издржати, без цурења, хидростатичка испитивања изведена најмање до специфираног притиска испитивања познатог као „испитни притисак“. Притисак испитивања за све бешавне цеви пречника до 457,2 mm (18'') не сме трајати мање од 5 секунди. Испитни притисак за шавне цеви пречника изнад 508 mm (20'') не сме трајати мање од 10 секунди.

Минимални притисак испитивања треба да буде стандардни притисак испитивања или алтернативни притисак испитивања, или неки средњи или већи притисак према жељи произвођача уколико није то ограничено од стране купца, или већи притисак према договору између произвођача и купца.
4.2.3  Компресорске и пумпне станицe
У току транспорта гаса, у цевима долази до пада притиска услед трења и локалних отпора. Величина пада притиска зависи од:

· протока; 

· дужине пута; 

· пречника цеви; 

· врсте флуида;  

· квалитета цеви. 

Да би се гас испоручио под довољним притиском на гасоводима се користе компресорске станице, а на продуктоводима гасовитих угљоводоника у течној фази, користе се пумпне станице.
4.2.4  Опис система дистрибуције гаса

Систем дистрибуције гаса на подручју града или неког насељеног места представља сложен систем којим се разводи гас од места снабдевања гасом до потрошача. Овај систем се састоји од дистрибутивних гасовода различитог нивоа притисака и мерно-регулационих станица којим се обезбеђују различити нивои притисака.

Дистрибутивни систем гаса се напаја гасом из магистралног гасовода преко разводног гасовода на крају кога је изграђена главна мерно- регулациона станица. У овој станици се обавља редукција притиска са нивоа који влада у магистралном гасоводу на ниво радног притиска у дистрибутивном систему. У великим градовима, дистрибутивне мреже гасовода су веома распрострањене, па се у таквим примерима снабдевање дистрибутивне мреже гасом обавља преко две или више главних мерно-регулационих станица. Систем са две или више главних мерно-регулационих станица у односу на систем са једном главно мерно-регулационом станицом има гасоводе мањег пречника, што чини овај систем економичнијим.
Примарна дистрибутивна мрежа гаса повезује извор снабдевања са свим подручјима у  којима се налазе потрошачи, док секундарна дистрибутивна мрежа дистрибуира, допрема гас потрошачима у оквиру једног подручја. 
У односу на радни притисак гасовода, дистрибутивни гасоводи се деле на: 
· гасоводе ниског притиска, код којих је радни притисак до 0,05 бар, односно 0,1 bаr; 
· гасоводе средње притиска, код којих је радни притисак до 0,3 МРа (3 bar), односно 0,4 МРа (4 bar); 
· гасоводе високог притиска, код којих је радни притисак 0,6 МРа (6 bar), односно 1,2 МРа (12 bar). 
Гасоводи средњег и високог притиска се користе за напајање дистрибутивне мреже средњег и ниског притиска преко мерно-регулационих станица. Њима се обавља снабдевање индустријских и комуналних потрошача. Према нашим важећим прописима максимални радни притисак гасовода (који пролазе кроз насељено подручје) за снабдевање индустријских потрошача и котларница за централно снабдевање топлотом, износи 0,6 МРа. Гасоводи високог притиска, до 1,2 МРа, се користе за напајање гасоводног система високог притиска (до 0,6 МРа) у условима када овај систем треба да обезбеди велике количине гаса за потрошаче и када се полагање гасовода може обавити уз обезбеђење потребног нивоа безбедности у подручју града са малом густином насељености. Ови гасоводи се користе и за допрему гаса до складишта уколико систем снабдевања гасом поседује и систем складишта гаса.
У дистрибутивној мрежи гаса, радни притисак може бити исти у свим гасоводима или у различитим гасоводима могу бити различити притисци. У зависности од овога, системи гасовода се деле на:

· једностепене системе, код којих се гас испоручује кроз гасоводну мрежу истим притиском (по правилу то је систем ниског притиска); 

· двостепени систем, где се гас испоручује потрошачима преко два система гасовода са различитим радним притиском; 

· тростепени систем, где се гас испоручује потрошачима преко система гасовода високог, средњег и ниског радног притиска; 

· вишестепени систем, где се гас испоручује потрошачима преко гасовода који имају четири или више различитих притисака. 
4.2.5   Избор трасе гасовода
Избор трасе дистрибутивних гасовода се обавља у поступку конципирања система снабдевња гасом града и дефинисања типа мреже гасовода.

При избору трасе дистрибутивних гасовода мора се водити рачуна о радном појасу за полагање гасовода. Под радним појасом се подразумева простор са обе стране гасовода кој се може користити за кретање механизације којом се обавља ископ рова за полагање гасовода, за одлагање ископаног материјала и др.

При одређивању правца пружања радног појаса гасовода и његове ширине треба да се води рачуна о:
· намени замљишта унутар радног појаса; 

· присуству подземних и надземних инсталација и објеката, и о итензитету саобраћаја; 

· плановима ширења града (нова насеља, ширење индустријских зона, пословних, трговачких, културних и других зона); 

· присуству природних и вештачких препрека.

На основу катастарских података о подземним инсталацијама утврђује се да ли у радном појасу постоје електрични каблови, водоводне иснталације, канализациона мрежа, топловоди и др. У радном појасу се не може налазити дрвеће чији би корен могао угрозити гасовод.

Пројекат гасовода мора да предвиди могућност искључења појединих деоница гасовода, па у том смислу треба одредити локацију за инсталирање цевних затварача. Локације треба да буду такве да омогућују у слаучају хаварије брзо искључење појединих деоница гасовода.

Гасовод се по правилу полаже испод земље. На подручју индустријских предузећа гасовод се по правилу полаже надземно. Код укопаних гасовода минимална дубина укопавања мора бити 0,8 m. Минимално дозвољено растојање гасовода, односно ближе ивице цеви, од темеља зграда, односно ближе ивице темеља, износи:

· 1,0 m за гасоводе са радним притиском 1,05 bаr; 

· 2,0 m за гасоводе са радним притиском од 1,05 bаr до 7 bаr; 

· 3,0 m за гасоводе са радним притиском од 7 bаr до 13 bаr. 
4.2.6  Поступци мерења и обрачуна гаса 
Мерење проточних количина врши се за потребе праћења процеса транспорта и обрачун гаса код крајњег потрошача. Очитавање количина врши се даљински код телеметрисаних примопредајних места и физички. Очитане количине у m3 се прерачунавају према уговореним параметрима и своде на „уговорени кубни метар“, који укључује уговорену енергетску вредност, резултате лабораторијских испитивања квалитета гаса у акредитованој независној лабораторији и метеоролошке услове. На бази таквих прорачуна, уз прилог лабораторијских налаза, врши се фактурисање потрошачима.
4.2.7  Мере заштите 

Зоне угрожене од експлозивних смеша на гасоводоном систему су делови простора у којима се могу појавити запаљиве смеше при транспорту и ускладиштењу запаљивих гасова. Зависно од степена опасности избијања и ширења пожара, зоне опасности се деле на:
· Зона опасности 0 - (простор у коме је трајно присутна експлозивна смеша запаљивог гаса и ваздуха); 
· Зона опасности 1 - (простор у коме се могу при нормалном раду појавити запаљиве или експлозивне смеше ваздуха и гаса); 
· Зона опасности 2 - (простор у коме се могу појавити запаљиве или експлозивне смеше ваздуха и гаса, али само у ненормалном режиму рада). 

Под ненормалним условима рада подразумевају се: пропуштање на заптивачима гасовода, прскање цеви или елемената цеви, посуда, електромотора и других уређаја, пожар који може угрозити постројења и уређаје и остали непредвиђени догађаји током процеса и транспорта. 
Одоризација гаса
Суви природни гас у мрежи за транспорт и дистрибуцију је без мириса. Да би се путем мириса могло открити присуство гаса у атмосфери или цурење из гасовода, он се одорише. Одоризација је обавезна у сектору широке потрошње природног гаса и других запаљивих гасова. 

Интензитет мириса одоранта је јачина опадања – примећивања коју он изазива и класификује се у 7 степени мириса, од 0 до 5. 

Постоје апсорпциони и ињекторски уређаји за одоризацију. Од тих уређаја се захтева:

· пропорционалност количини гаса, 

· једноставност руковања, 

· лако подешавање, 

· апсолутна заптивеност, 

· манипулација без загађивања околине, 

· потпуно испаравање убациваног одоранса. 

Начини одоризације:

· одоризација уређајем са пумпом, 

· одоризација парцијалном струјом.  

У процесу транспорта гасоводима и одржавања гасовода мора се придржавати Закона о заштити животне средине и Закона о цевоводном транспорту гасовитих угљоводоника. Објекти међународног и магистралног карактера подлежу обавезној анализи утицаја на животну средину при њиховој изградњи, експлоатацији и реконструкцији.

Мере се предузимају за смањење буке и контролисаног и неконтролисаног испуштања гаса. Отпадни материјали, средства која се користе или средства која се добијају при транспорту гаса и одржавању гасовода, морају се на уредан начин уништити или ускладиштити на прописаном месту у сарадњи са локалним или надлежним властима.

Противпожарна заштита је део заштите животне средине. Физички се против-пожарна заштита на гасововоном систему обезбеђује постављањем одговарајућих апарата са сувим прахом и хидрантска мрежа, када за то постоје локацијски и економски услови. 

Мере личне заштите обухватају примену техничких средстава заштите, организационе мере и мере заштите здравља.
5.  ОПШТЕ О ПРИМЕНИ ПРИРОДНОГ ГАСА
Природни гас преставља смешу гасних једињења и то углавном угљоводоника парафинског реда. Главна компонента је метан, чији се запремински садржај креће од 70 до 90%. Хомолози метана могу да буду заступљени код богатијих гасова све до октана, а у траговима и изнад октана. Садржај тежих компоненти опада са порастом њихових молекулских маса. Природни гас највише се користи као енергент у индустрији, као сировина у петрохемијској и хемијској индустрији и у широкој потрошњи.
5.1  Природни гас као енергент у индустрији
Као енергент, са несумњивим предностима над другим видовима примарне енергије, користи се у свим индустријским гранама до којих је изграђена гасоводна дистрибутивна мрежа.

Предности могу да се огледају у следећем:

· брзо и несметано сагоревање при променљивим оптерећењима у погону, посебно у поређењу са угљем,

· квалитет природног гаса је константан или са врло малим променема, што није случај код угља који често мења основне карактеристике (топлотна моћ, елементарни састав, итд.), или код течних горива код којих се често мења проценат сумпорних и ванадијумских једињења,

· нижи трошкови изградње грађевинског објекта за потребе постројења јер је оно компактније конструкције,

· мање постројење, јер нема потребе за постројењем за складиштење горива, за припрему горива као и за складиштење продуката сагоревања,

· мања потрошња електричне енергије, јер постројење нема помоћне уређаје  за припрему горива,

· нема потребе за складиштењем горива који изискују додатне трошкове,

· при сагоревању нема остатака,

· продукти сагоревања не проузрокују нискотемпературску корозију, с обзиром да у гориву нема ванадијумских и сумпорних једињења,

· излазна температура димних гасова при сагоревању природног гаса, који нема сумпорна једињења, може да буде знатно нижа, чиме се постиже знатно већи степен корисности постројења,

· коришћењем природног гаса стварају се повољни услови за примену аутоматске регулације. Прилагођавање разним радним процесима обезбеђују добру контролу процеса,

· хигијенски услови рада особља постројења су веома добри,

· у одређеним индустријским процесима природни гас омогућава повећање квалитета производа и због своје чистоће смањује шкарт, јер не прља производ приликом директног додира продукта сагоревања,

· енергетска постројења која користе природни гас захтевају мање одржавање, јер не изазивају корозију, те су стога дуготрајнија,

· загађивање атмосфере је минимално.

У следећим поглављима биће више речи о коришћењу природног гаса као енергента у индустрији и појединим индустријским гранама.
5.2  Природни гас као сировина хемијске индустрије
Компоненте природног гаса су такође компоненте нафте и служе као основа хемијске индустрије. Најзначајнији производи на бази природног гаса су амонијак, метанол, чађ, синтезни гасови, хлорметан, ацетилен, цијановодонична киселина. Најинтезивнија потрошња природног гаса у хемијској индустрији у нашој земљи је у производњи амонијака, односно вештачких ђубрива.

Карактеристике природног гаса као технолошке сировине омогућиле су усавршавање технологије производње и увођење јефтинијих технолошких поступака и постројења. Његова примена у петрохемији даје веома високе економске ефекте у односу на друге сировине (сирови бензин, кокс, коксни гас, мазут, нафта и др.), јер се при коришћењу природног гаса смањују и инвестициони и експлоатациони трошкови. Високовредне енергетске карактеристике природног гаса омогућавају да се он највише користи као технолошко и енергетско гориво у индустрији.
5.3  Природни гас у широкој потрошњи
Рационално коришћење природног гаса, као подлога укупног привредног развоја, подразумева коришћење са највећом ефикасношћу и то са становишта општег друштвеног интереса. Степен развоја једног друштва, поред осталих показатеља, мери се и количином потрошње природног гаса у широкој потрошњи. У Великој Британији, на пример, у широкој потрошњи троши се око 80% укупне потрошње природног гаса, у Холандији око 60%, у Француској 55%, итд.

У нашој земљи се структура потрошње природног гаса, у сектору широке потрошње, разликује од структуре у другим европским земљама. Потрошња природног гаса у широкој потрошњи код нас је нешто виша од 15% укупне потрошње гаса (пошто је потрошња у другим секторима знатно смањена).

Имајући у виду да наша земља не располаже већим енергетским потенцијалом, посебно нема квалитетнијих горива која морају да се увозе, важно је да се примена природног гаса у сектору широке потрошње што више повећа, јер је валоризација примарне енергије највећа у том сектору.
6.  
ПОТРОШАЧИ ПРИРОДНОГ ГАСА У ИНДУСТРИЈИ И ШИРОКОЈ ПОТРОШЊИ
Примена природног гаса у привреди једне земље и то под условима нагле експанзије, у једном великом привредно значајном делу, захтева да се врло брзо морају да решавају многи стручни и научни проблеми који до сада, уз објективне и субјективне разлоге нису били предмет одговарајуће пажње научних и стручних кругова, изузев једне релативно мале групе који су обављали пионирску делатност. Научно-стручна проблематика употребе природног гаса је сложена и комплексна. Обзиром да се не бавимо проблематиком добијања и транспорта природног гаса, проблематика природног гаса може да се, грубо, групише у следеће области:

· Технолошки проблеми везани за примену природног гаса у појединим технолошким процесима,

· Проблеми везани за пројектовање и конструисање нових и реконструкцију постојећих постројења при преласку на коришћењењ природног гаса,

· Економско-техничка разматрања употребе оптималне врсте горива и оправданост примене природног гаса, и

· Законска регулатива која регулише примену природног гаса.

Примена природног гаса у појединим технолошким процесима мора да буде предмет научног и стручног разматрања у сваком поједином случају и то како код постављања нових технолошких процеса, тако и у случајевима реконструкције када се прелази на примену природног гаса као горива. По правилу, решења која су позната у иностранству, у већини случајева, могу да послуже само као помоћна информација а никако као готов рецепт, нарочито када се ради о технологији обраде сировина као например у металургији, базној хемијској индустрији, технологији пољопривредних сировина и сл.

Полазећи од чињенице да зрачење пламена природног гаса није идентично по интензитету са зрачењем пламена других горива, која теба да буду замењена природним гасом, јавља се читав низ питања везаних за оптимална решења одређених ложишта, технологију примене гаса и примене одговарајућих технолошко-конструктивних решења горионика који би обезбедили максимално искоришћење топлотне енергије природног гаса. Дакле овде се мисли на комплекс проблема везаних за феномене преноса топлоте зрачењем, преносом и превођењем, на проблеме потпуности сагоревања и на питање геометрије ложишта, на питање температурног и струјног поља у ложишту.

Употреба оптималне врсте енергетских извора у економији једне земље игра веома важну улогу. Мисли се на реалне цене енергије, сигурност извора снабдевања, сталност употребе, комплементарност употребе разних видова енергије и коришћење домаћих извора енергије. Наведене елементе треба стално пратити уз праћење текућих промена како у нашој земљи тако и ван ње имајући у виду сталне промене како цена тако и количина енергената који се налазе на светском тржишту. Погодност употребе природног гаса за поједине потрошаче топлотне енергије мора да буде предмет појединачних проучавања у сваком поједином случају. При овоме мора да се имају на уму не само погонски и инвестициони трошкови за уградњу или реконструкцију постојећих потрошача на природни гас, већ и погодност примене обзиром на уклапање у захтеву технолошког процеса, што је параметар од примарног значаја.

Још један веома важан проблем који је данас свуда у свету врло актуелан, а у великој мери и код нас, је проблем заштите човекове околине од загађења. Неоспорно је да примена природног гаса у многоме олакшава решавање овог проблема и то како у ложиштима при процесима генерисања топлотне енергије, тако и у неким одређеним видовима технологија. Процес пројектовања почиње првом замсили неког програма и првим идејама о начину реализације а завршава се након пуштања пројектованог објекта у експлоатацију. Кроз пројектовање треба да се докаже оправданост изградње неког објекта баш тада, на том месту и у том обиму, тј. пројектовање треба да буде фаза у којој се научна достигнућа реализују кроз конкретна пројектна решења и у којој нове технологије и резултати долазе до непосредне примене. Само пројектовање и његов технолошки ниво је у великој мери завистан од нивоа научног знања у одређеној области код нас, као и од савремености технологије која се у датом тренутку користи. Такође, и од постојања произвођача савремене опреме и успешности њене производње код нас за конкретну врсту индустрије.

Производња квалитетне гасне опреме у нашој земљи све се више развија и у неким елементима је на нивоу најбољих светских произвођача. За пројектовање то је од велике важности и користи, јер између произвођача опреме и пројектаната увек постоји тесна сарадња практично од разматрања основне идеје, односно, концепције решења, па до завршетка извођачког пројекта. Искуства произвђача опрема су од велике користи пројектану, као што су од велике користи искуства из погона о сигурности у раду и другим експлоатационим карактеристикама одређеног уређаја. За пројектовање у гасној техници обавезно је познавање врло великог броја техничких прописа који у свакој земљи са развијеном гасном техником постоје. При пројектовању примене природног гаса идемо испред доношења прописа односно има их мање него што је потребно, па се очекује да ће надлежне институције да их обезбеде у што скорије време.
6.1  Потрошачи природног гаса 
Основна енергетска постројења у нашим индустријским предузећима су котловска постројења, гасне турбине, индустријске пећи и индустријске сушаре. Поред наведених основних потрошача постоје и други потрошачи и они су мање заступљени тако да ће се у даљем тексту обратити само основна четири потрошача гаса. Потрошачи природног гаса (трошила) у широкој потрошњи су гасни котлови, загрејачи воде, пећи, штедњаци, хладњаци, уређаји за прање и сушење и т.д. Потрошачи у широкој потрошњи деле се:

· према конструкцији (извoђењу),

· према врсти горива које троше, 

· према намени.

Најчешће су у употреби зидни гасни котлови који се сврставају у две групе:

· по начину снабдевања ваздуха потребног за сагоревање и по начину одвођења продуката сагоревања;

· котлови за грејање и котлови за грејање и припрему потрошне топле воде (комби котлови).

Данас се све више користе комбиновани зидни котлови за грејање и припрему санитарне топле воде, због малих димензија велике поузданости да високим степеном користности врло лаким руковањем и одржавањем. По начину снабдевања ваздухом за сагоревање гаса деле се на:

· гасна трошила која користе ваздух из просторије,

· гасна трошила која користе спољни ваздух.

У вези са различитим системима за довод ваздуха и одвод продуката сагоревања, трошила се деле на следеће врсте:

А – трошила која ваздух за сагоревање узимају из просторије у којој се налазе и која немају уређај за одвод продуката сагоревања (например штедњак за припрему хране),

В – трошила која ваздух за сагоревање узимају из просторије у којој се налазе и која имају уређај за двод продуката сагоревања (например гасни котао или загрејач воде са атмосферским гориоником),

С – трошила која ваздух за сагоревање узимају изван просторије у којој се налазе посебно изведеним каналом и који имају уређај за одвод продуката сагоревања (например гасни котао са затвореним ложиштем и сл.).

Постављање гасних трошила треба да се придржава захтевима у пропису DVGW-TRGI „Технички прописи за гасне инсталације“ у којима је веома детаљно описан и прописан начин уградње гасних трошила.
6.2   Уређаји и опрема за коришћење гаса 
Добре особине гасовитих горива су познате, међутим није сувишно да се истакну и неке њихове негативне особине. Негативне уколико се недовољно контролишу или са њима поступа на прописан начин. Дакле, гасовита горива су:

· експлозивна у одређеном односу са ваздухом и уз присуство иницијалног пламена,

· запаљива уз присуство иницијалне искре или пламена.

Ови недостаци су од великог значаја посебно код на пример, природног гаса који се уводи у станове, комуналне установе, котларнице, индустријске хале и друге објекте где долазе у додир са пламеном и сагоревају. Из наведених разлога се предузимају одређене превентивне мере, како би се избегле нежељене последице. Мере се састоје у изградњи, односно постављању, прописом утврђене опреме и арматуре која има задатак да обезбеди сигуран, безбедан и дуготрајан рад. На прикључном гасном воду, изван простора у којем је смештено трошило гаса (котловско постројење, индустријска пећ, сушара и сл.) мора да се постави вентил за ручно затварање. Овај вентил има задатак да у случају опасности брзо затвори доток гаса ка постројењу. Овај уређај се најчешће у пракси назива „против пожарни вентил“. Остала прописана арматура на гасном воду испред уређаја за сагоревање поставља се у низу, па се према намени разликује:

· регулациона гасна линија,

· гасна рампа.
6.2.1  Регулациона гасна линија
Задатак регулационе гасне линије је да обезбеди константно потребан притисак гаса испред горионика независно од промене оптерећења и производње постројења, као и од промене протока гаса. Регулациона гасна линија може да буде изведена изван или унутар објекта, што зависи од притиска гаса на излазу из мерно регулационе станице, капацитета потрошача, расположивог простора и др.

Регулациону линију чине следећи елементи:

· запорни орган,

· филтер (по потреби),

· сигурносни блок вентил, 

· регулатор – стабилизатор притиска,

· сигурносни одушни вентил,

· мерач притиска (манометар).

Цевоводи, арматура и заптивни материјал морају да буду тако постављени и у погледу материјала тако изведени да могу да издрже сва механичка, термичка и хемијска напрезања која се појављују у погону.
На слици 6.1 приказана је  принципијелна шема регулационе гасне линије:
                       [image: image15.jpg]=





Слика 6.1 1-улазни запорни орган, 2-одушни вентил, 3-сигурносно прекидни вентил, 4-регулатор притиска гаса, 5-манометар, 6-одзрачна славина, 7-мерач протока, 8- против-повратна клапна, 9-излазни запорни орган, 10-стубић за импулсне водове.
6.2.2  Гасна горионичка рампа
Под гасном горионичком рампом се подразумева опрема, уређаји и инструменти који су неопходни за сигуран рад горионика постројења у којима се сагорева гасовито гориво.

Гасна рампа се састоји од следећих елеменатга:

· ручног запорног органа,

· одушног вода, 

· контролног горионика, 

· манометра и термометра, 

· одвајача нечистоћа, филтера,

· уређаја за брзо затварање,

· осигурача у случају нестанка гаса,

· регулатора притиска за потпалу.

Најважнији делови гасне рампе су направе за брзо затварање. Сваки вод којим се напаја горионик постројења у коме сагорева гас мора да буде опремљен уређајем за брзо затварање. За активирање овог уређаја мора да буде осигуран стално расположив извор енергије. Уређај за брзо затварање мора да делује у оквиру одређеног сигурносног времена. За време пуштања постројења у експлоатацију и у току експлоатације уређај за брзо затварање мора да затвори проток гаса у следећим случајевима:

· кад притисак гаса падне испод задате минималне вредности притиска гаса,

· нестанка електричне енергије,

· испада у доводу ваздуха за сагоревање,

· при испаду енергије за управљање,

· при активирању граничника (нивостата, термостата или пресостата) на постројењу,

· при активирању контролника пламена,

· при недовољно отвореној регулационој клапни на воду за одвод продуката сагоревања.

Направе за брзо  затвараање уграђују се, најчешће, у облику двају међусобно независних вентила за затварање, који самостално делују и са могућношћу су одзрачивања међупростора, односно контроле непропусности. Одзрачивање међупростора, мора да буде аутоматски отворено за све време док су брзозатварајући вентили затворени. Код сваког искључивања горионика они морају да затворе довод гаса. Најмање један од њих преузима улогу сигурносног брзозатварајућег вентила.
6.3  Котловска постројења
Котловска постројења су машине које служе за производњу водене паре под притиском која се користи за погон парних мотора и турбина у индустрији и електропривреди за разне технолошке процесе, као на пример: кување, сушење, испаравање, упаравање, грејање, стерилизацију и т.д. Котловска постројења користе се и за производњу топле и вреле воде, већином за потребе даљинског или локалног грејања.Радни флуид у парном котловском постројењу обично је вода. Остали радни флуиди, као на пример уље, жива, натријум, калијум и други употребљавају се веома ретко, иако пружају у неким случајевима  предности на водену пару. Жива, као и други органски флуиди имају у поређењу са водом веома високу температуру кључања и кондензације при ниском притиску , што доприноси повећању термодинамичког коефицијента корисног дејства бинарног циклуса,  у коме жива снабдева вишу, а водена пара нижу температурну зону Карноовог циклуса.

Дакле, ови уређаји намењени су за производњу топле воде или водене паре потребних параметара, у зависности од потрба или намене, разликују се следећи типови котловских постројења:

· енергетска котловска постројења која производе прегрејану водену пару за парна турбопостројења у концензационим термоелектранама,

· индустријска котловска постројења у којима се производи водена пара или се загрева вода за подмиривање технолошке потрошње, грејања и производње топле воде у индустрији,

· котловска постројења за грејање која покривају потрошњу топлоте за грејање и производњу топле воде у насељима, и

· комбинована котловска постројења, чија се водена пара користи за производњу електричне енергије и производњу топлотне енергије у облику технолошке паре и паре за грејање и производњу санитарне топле воде.

Према облику носиоца топлоте котловска постројења су:

· котоловска постројења за произвдњу водене паре (парни котлови),

· котловска постројења за производњу топле воде, (вреловодни котлови),
· комбинована котловска постројења у којима се производе оба носиоца топлоте. 

Вреловодни котлови су уређаји у којима се хемијска енергија горива претвара у топлотну енергију загрејане воде. Вреловодни котлови према конструкцији могу да буду са димним или водогрејним цевима. За котловска постројења мањих снага, која су бројнија у експлоатацији, користе се котловска постројења са димним цевима. Вреловодна котловска постројења већих снага, каква се граде и користе у градским топланама за грејање насеља, су са водогрејним цевима. Парни котлови су веома различити по конструкцији, намени величини, циркулацији радног медијума, параметрима паре и више других карактеристика.
6.3.1  Економичност рада котловских постројења
Економичност рада котловског постројења при сагоревању природног гаса одређује се, у првом реду, величином губитака топлоте од хемијски несагорелог и са излазним гасовима. Котловско постројење има максималан степен корисности у случају када се обезбеди сагоревање гаса без губитака топлоте од хемијски несагорелог при ниском коефицијенту вишка ваздуха у ложишту а температура излазних гасова има минималну вредност. Савремени уређаји за сагоревање природног гаса по правилу омогућавају да се оствари потпуно сагоревање, али се зато знатно разликују по способности да одржавају подешени режим рада, нарочито при промени квалитета гаса и оптерећења котловског постројења. У том погледу је најнеповољнији рад при врло ниским оптерећењима. Због тога је при избору горионика неопходно да се посебна пажња посвети избору горионика са ауторегулацијом који обезбеђују оптимални однос гориво-ваздух, особито када се ради о малим постројењима. Уколико се користе горионици који немају ове могућности, онда је неопходно се примени управљање које ће да одржава однос гориво-ваздух константним.

Ефиокасност рада котловског постројења одређује се степеном корисности који показује, који је део топлоте унете у ложиште корисно искоришћен и предат радном флуиду. Уколико је већи део топлоте горива искоришћен за загревање радног флуида, утолико је виши степен корисности датог котловског постројења.

При сагоревању природног гаса у котловском постројењу укупни губици се састоје из губитака топлоте у излазним димним гасовима , губитка топлоте од хемијски непотпуног сагоревања , губитак услед механичке непотпуности сагоревања , и губитка топлоте на околину . Основни део губитка чине губици топлоте са излазним димним гасовима, због тога што се димни гасови не охладе у котловском постројењу до температуре околног ваздуха него се у околину испуштају на знатно вишој температури, предајући околном ваздуху одређену количину топлоте, која би могла да се искористи. Губитак зависи од коефицијента  вишка ваздуха и температуре излазних гасова.

Губитак услед механичке непотпуности сагоревања је последица тога што се у ложишту, из одређених разлога, не доврши процес сагоревања неких честица горива па оне у облику чађи напуштају котловско постројење. Губитак услед спољашњег хлађења настаје због тога пто се оплата котловског постројења, због неидеалне топлотне изолације, налази на температури вишој од околине, због чега се одређена количина топлоте предаје околним предметима у ваздуху .Као важан показатељ ефективности рада котловског постројења може да послужи коефицијент вишка ваздуха у ложишту и на излазу из котла. Природни гас може потпуно да сагори у котловским ложиштима при знатно нижем вишку ваздуха у односу на чврста горива, али при неправилном избору уређаја за сагоревање или нестручном руковању, коефицијент вишка ваздуха на излазу из котла може да достигне високе вредности, што доводи до знатног пораста губитака топлоте са излазним гасовима, односно до снижења степена корисности котловског постројења.

Губитак топлоте у околину зависи од излованости котла. Тај губитак, код сагоревања природног гаса може да се сведе на минимум, јер је могуће конструисати мембранско ложиште у коме се предаје највећа количина топлоте уз најмање губитке. Такође градњом „пакетских“ котловских постројења топлотни губици на околину сведени су на апсолутни минимум.
6.3.2  Размена топлоте у котловским постројењима
Процес сагоревања природног гаса у ложиштима котловских постројења, у којима владају високе температуре и концентрације сагоривих материја, успоравају релативно спорији физички стадијум процеса. Према томе сагоревање је знатно сложеније од одвијања хемијског процеса и представља веома сложене физичко-хемијске процесе. Брзина сагоревања природног гаса је веома велика због тога што гориво омогућава најсавршеније, молекуларно мешање са кисеоником и може да се сматра да је брзина сагоревања неограничена. Процес стварања смеше природног гаса и ваздуха је мало изучаван иако он одређује карактер протицања  сагоревања, дужину, облик, емисиона својства пламена, и што је најважније потпуност сагоревања у ложишту.

Размена топлоте у котловским постројењима је веома важна, јер топлотна енергија продуката сагоревања треба да се кроз зидове загревних површина пренесе на воду која струји кроз њих. Процеси пролаза топлоте могу да буду стационарни, код којих се температурно поље не мења током времена и нестационарни, код којих се температурно поље мења с временом. Иако су процеси пролаза топлоте у котловским постројењима, строго теоретски узевши, нестационарни, ипак ће се, ради јаснијег излагања, посматрати само стационарни пролаз топлоте.

6.3.3  Степен црноће гасног слоја
Интензитет топлотног зрачења топлог гасовитог тела зависи од облика тела, састава гаса, дебљине слоја и температуре, и може, у повољном случају, да достигне веома високу вредност ако је степен црноће гасног слоја висок. То се дешава у ложиштима у којима се сагорева гориво „светлећег“ пламена. Пошто природни гас сагорева плавољубичастим пламеном који мање „светли“ мора конструкцијом горионика, начином мешања гаса и ваздуха, брзином гаса и ваздуха, дебљином пламена, односно његовом запремином, брзином сагоревања и висином и запремином радног простора, да се повећа светлећи део пламена. Интензитет зрачења топлотне енергије по јединици дужине опада, у зависности од коефицијента слабљења зрака „а“. Он одређује интензитет слабљења зрака услед сопствене апсорпције и дисперзије у јединици дебљине.

Негативна вредност усвојена  је зато јер интензитет зрачења опада са повећањем растојања „s“.

Дебљину  гасног слоја у ложиштима веома је тешко одредити, због неправилног облика ложишта. Да би могао да се изведе прорачун прелаза топлоте зрачењем мора да се одреди његова дебљина.
6.3.4  Предност коришћења природног гаса у котловским постројењима
Топлотни прорачуни котловских постројења различитих конструкција показали су при прелазу на природни гас, највеће промене у топлотном режиму рада у односу на ложишта за сагоревање чврстог горива у слоју, зато ће се оне навести као најбољи пример предности коришћења природног гаса у котловским постројењима:

· Смањује се стварна запремина продуката сагоревања који излазе из ложишта због смањења коефицијента вишка ваздуха. При сагоревању природног гаса, на пример, коефицијент вишка ваздуха на улазу у ложиште. Природни гас, као и друга гасовита горива, у погледу обезбеђења потребне и довољне количине ваздуха са сагоревање, може да се сматра као идеално гориво, јер може да постигне идеалну смешу са ваздухом за сагоревање. Ово има за последицу веома малу запремину продуката сагоревања, а сам процес сагоревања је скоро потпун, јер је удео несагорелог у излазним гасовима занемарљиво мали.

· Теоретска температура сагоревања на излазу из ложишта котловског постројења, опремљеног гасним горионицима је 1700 – 1900 0C, што је знатно више него код сагоревања чврстог горива у слоју. Због тога се топлотне шеме котловских постројења која раде са природним гасом разликују од  топлотних шема котлова који користе мазут или чврста горива, при чијем се коришћењу највећа количина топлоте предаје зрачењем у ложишту и накнадне грејне површине су им знатно мање.

· Предаја топлоте у ложишту при сагоревању природног гаса је мања јер он сагорева несветлећим пламеном који слабије зрачи. Код коришћења природног гаса велики део топлоте се предаје конвективним грејним површинама, које су по правилу веће у поређењу са оним код постројења која раде са мазутом или угљем. 

· Отпор гасног, а често и ваздушног тракта котловског постројења је смањен због смањеног коефицијента вишка ваздуха, што има за последицу мање вентилаторе свежег ваздуха и димних гасова и мању потрошњу енергије за њихов погон.

· Смањује се потрошња енергије за погон помоћних уређаја, у поређењу са другим фосилним горивима, јер нема потребе за додавачима угља, погон решетке, отпрему шљаке или погона пумпи за транспорт течног горива или пратећих грејача. Природни гас се користи у оном облику у коме се налази у цевоводу са довољном потенцијалном енергијом да савлада потребне отпоре у горионику и котлу.

Повећање степена корисности код котловских постројења која се ложе гасовитим горивима, у односу на чврста и течна горива, а нарочито природним гасом, резултира следећим чиниоцима:

· не постоји губитак горива услед пропадања горива кроз решетку и услед несагорелог у шљаци и пепелу;

· не постоји губитак услед летећег пепела;

· губитак услед хемијски непотпуног сагоревања је веома мали, скоро занемарљив;

· не постоји губитак услед физичке топлоте шљаке и пепела;

· губитак услед садржаја топлоте у излазним димним гасовима, који је уједно и највећи од свих губитака, је знатно мањи, због мањег вишка ваздуха као и због одсуства сумпора у гасу, због чега је могуће водити процес до знатно нижих температура излазних димних гасова.

Мањи су специфични инвестициони трошкови градње котловских постројења на гасовита горива због мање тежине по јединици капацитета. Мањи су експлоатациони трошкови постројења која користе гасовита горива, јер нема потребе за припремом горива и транспортом остатака сагоревања, као што је случај код чврстих и течних горива.
6.4  Гасне турбине
Примена гасне турбине као погонске машине данас је све значајнија и у неким областима она достиже изузетне размере. Њен развој иако дуг, није још завршен и у будућности се очекује њена све већа и шира примена. Код до сада изведених постројења заступљене су разне термичке шеме и конструкције чија су решења мање или више у експлоатацији потврђена.

Овде неће бити разматране гасне турбине треће генерације са знатно вишом температуром гасова на улазу у турбину и већим степеном искоришћења, јер нам још нису познати сви потребни подаци о експлоатацији и цени одржавања. Монокристалне или керамичке лопатице које се користе у гасним турбинама треће генерације су врло мало у комерцијалној употреби тако да сви потребни подаци за одлучивање о њиховом коришћењу још нису доступни. Из тог разлога биће речи о класичним и стандардним гасним турбинама са већим степеном искоришћења. Гасне турбине могу да раде са разним гасовима као радним флуидом по Joule-овом кружном процесу. Изводе са као гасне турбине затвореног тока и гасне  турбине отвореног тока.
6.4.1  Гаснотурбинска постројења затвореног тока
Код гасних турбина затвореног тока погодан гас радно тело, врши затворен кружни процес. Размена топлоте између продуката сагоревања и радног тела врши се преко загревaне површине слично као код котловског постројења. Сам процес се одвија на следећи начин: радни флуид, сабијен у компресору  иде у загрејач . У загрејачу се загрева при практичном константном притиску до жељене температуре на улазу у турбину. У турбини се врши ширење гаса а тако добијени рад користи се за покретање компресора а и генератора , односно неке друге радне машине. Топли гасови по изласку из турбине  иду у хладњак  у коме се врши одвођење топлоте, а затим у компресор , на поновно сабијање.

Радни флуид сабијен у компресорима ниског и високог притиска и охлађен у међухладњаку иде у рекуператор. У рекуператору и загрејачу гаса, гас се загрева при практично константном притиску до жељене температуре на улазу у турбину. У турбини се врши ширење гаса, а тако добијени рад користи се за покретање компресора и генератора. Топао гас на изласку из турбине предаје топлоту хладнијем гасу из компресора у рекуператору. По изласку из рекуператора пре уласка у компресор ниског притиска  врши се даље одвођење топлоте у хладњаку користи се код највећег броја постројења за централни систем грејања. Може да се закључи да гаснотурбинско постројење затвореног тока ради по затвореном кружном процесу слично као и постројење парне турбине али да ипак постоје велике разлике. Радно тело се по изласку из гасне турбине не кондензује, већ и даље остаје у гасовитом стању па се за повишење притиска радног тела код гаснотурбинских постројења примењују један или више компресора а рад потребан за њихов погон износи 60 до 70% од рада добијеног ширењем гаса у турбини. Ове се турбине граде за мале снаге.
На слици 6.2 приказана је  основна топлотна шема гаснотурбинског постројења затвореног типа:

Слика 6.2  a-компресор, b-загрејач гаса, c-гасна турбина,  d-генератор, e-хладњак, f-уређаји за стартовање.
6.4.2  Гаснотурбинска постројења отвореног тока
Гаснотурбинска постројења отвореног тока нашла су далеко већу примену од турбина затвореног тока.
На слици 6.3 приказана је  основна топлотна шема гаснотурбинског постројења отвореног тока:

Слика 6.3  a-компресор, b-комора за сагоревање, c- турбина,  d-генератор,i-уређаји за стартовање.
Код гаснотурбинског постројења отвореног тока, ваздух који се узима из атмосфере и сабија у компресору служи за сагоревање горива у комори за сагоревање. Добијени продукти сагоревања шире се у гасној турбини и дају рад потребан за покретање компресора и генератора односно користан рад за одговарајуће потребе. За разлику од гаснотурбинских постројења затвореног тока, где се довођење топлоте врши преко површине за размену топлоте, код гаснотурбинских постројења отвореног тока довођење топлоте врши се у комори за сагоревање у којој се мењају не само термодинамичке величине стања већ и хемијски састав радног тела. Процес у грејној комори иде, дакле неповратно. Продукти сагоревања који са високом температуром улазе у турбину садрже још велике количине кисеоника из ваздуха. Присуство овог кисеоника код неадекватно изабраног горива може да доведе до корозије виталних елемената не само турбине већ и осталих делова постројења. Како се продукти сагоревања по изласку из турбине одводе у амосферу код гаснотурбинских  постројења отвореног тока није потребан површински хладњак. Ово је један од разлога што су гаснотурбинска постројења нашла далеко већу примену од оних затвореног тока.

Гасне турбине отвореног тока успешно се примењују као погонске машине у разним областим индустрије и саобраћаја. У неким областим су заузеле водеће место док су у другим, у већој или мањој мери у оштрој конкуренцији са осталим погонским машинама. Најзначајнији успех достигла је гасна турбина отвореног тока на пољу покретања авиона. На овом пољу је гасна турбина заузела водеће место а то место ће задржати и у будућности, јер се све више као погонско гориво користи течни природни гас.
6.5  Индустријске пећи
Под појмом индустријске пећи обухватају се све пећи које се користе у индустријским и занатским погонима са следећим битним карактеристикама: у простор који је затворен зидовима, у простор пећи, доводи се материјал (маса која треба да се термички обради) енергија (углавном у облику топлоте), да би се могли одвијати одређени процеси, који се најчешће своде на загревање у маси или на њеној површини. Уколико недостају зидови који затварају простор пећи, под иначе истим, делимичним или комплетним условима, онда се не ради о пећи, него о уређајима за загревање.

У основи сваког технолошког поступка који се одвија у индустријским пећима лежи процес размене топлоте. Пораст температуре радне материје основни је предуслов за интензивно одвијање низа најразличитијих процеса, као што су: сушење, топљење, редукција, оксидација, синтеза, термичка обрада, и т.д.

У индустријским пећима у којима се топлота потребна за вршење процеса обезбеђује сагоревањем горива, непосредно у самој пећи или у посебном ложишту, настали високотемпературски продукти сагоревања истовремено су и основни носиоци топлотне енергије. Продукти сагоревања најчешће непосредно учествују у размени топлоте са материјалом који се загрева, при чему се део топлоте троши  на сам процес, а део представља топлотне губитке (загревање појединих елемената пећи, губици у околину кроз зидове, губици са излазним гасовима и др.). Топлотна енергија потребна за вршење процеса и покривање губитака обезбеђује се сагоревањем горива, па је неопходно обезбедити снабдевање пећи потребним количинама горива и ваздуха за сагоревање, уз истовремено одвођење искориштених продуката сагоревања. На тај начин, у пећи се успоставља одређени режим струјања гасова, који у знатној мери утиче на размену топлоте, а тиме и на целокупни процес који се у пећи одвија.
6.5.1  Размена топлоте у пећима
Широка распрострањеност пећи у готово свим индустријским гранама, широк спектар технолошких процеса као и извора топлотне енергије,  условљавају да је размена топлоте у пећима, уз постизање  и одржавање потребних температурских режима, изузетно сложен проблем. Први корак у методолошком приступу овом проблему представља анализа са гледишта начина размене топлоте при коришћењу одређеног горива. При томе се независно посматрају као и код котловских постројења: размена топлоте провођењем (кондукцијом), прелазом (конвекцијом) и зрачењем (радијацијом). У пећима се, у већини случајева, размена топлоте врши на сва три наведена начина, а у зависности од врсте пећи и температурског режима рада у њој, један од начина је преовладавајући.
6.5.2  Размена топлоте прелазом
Размена топлоте прелазом, код неких типова пећи игра веома значајну улогу. Док се код појединих пећи само део укупне топлоте врелих гасова предаје материјалу у пећи прелазом, као што је случај код пламених пећи, код других је прелаз топлоте основни вид размене топлоте (шахтне, куполне, пећи са интензивом циркулацијом гасова и др.).

Основна једначина за топлотни флукс размењен прелазом је:
                                                                  [image: image18.png]Q=a, - F-A [W]



                                                                (6.1)
где су:

- коефицијент прелаза топлоте,

- површина чврстог тела, која учествује у размени топлоте,

- разлика температура флуида и чврстог тела.

При израчунавању количине топлоте размењенњ прелазом основни проблем је правилно одређивање коефицијнта прелаза топлоте. У литератури постоји велики број емпиријских израза, табела или дијаграма који могу да послуже за одређивање овог коефицијента, а за најразличитије случајеве, почев од релативно једноставнијих, који третирају прелаз топлоте за плочу, раван зид или цев, па до појединих специјалних случајева, при строго утврђеним условима. Због тога је увек потребно да се обрати пажња на услове за које одређени израз, табела или дијаграм важи, као што су: облик, димензије и положај површине чврстог тела, услови струјања, врста и карактеристике флуида, и т.д.
6.5.3  Размена топлоте зрачењем
Код појединих врста пећи највећи део топлотне енергије размени се зрачењем. Реални услови размене топлоте зрачењем су у индустријским пећима изузетно разноврсни, па то у низу случајева онемогућава примену класичних математичких модела. Разноврсност услова огледа се:

· у променљивим геометријским факторима (неправилан, често сложен, а у појединим случајевима и променљив облик радног простора пећи и материјала који се загрева, различит положај комада);

· у променама на површини зидова пећи и површини материјала (стварање наслага, оксидација, топљење);

· у утицају гасовите средине у пећи (удео троатомних гасова, присуство честица чађи, променљива висина слоја гасова);

· у нестационарности температурског поља у радном простору пећи на површини материјала;

· у утицају екранских површина; и т.д.

У сваком случају треба нагласити да је за зрачење гасова температура основни фактор који утиче на размену топлоте. Услед тога су и температуре у пећима са интензивом разменом топлоте зрачењем врло високе. Овде се наводе изрази за неке једноставније случајеве размене топлоте зрачењем између површина чврстих тела, а који се често срећу у инжењерској пракси.
6.6  Топлотни режим пећи и степен корисности постројења 
Топлотни режим пећи или радне запремине карактерише се и одређује променом, у току времена, температуре гасова и топлотног оптерећења. Ефективност топлотног рада пећи повећава се при повећању температуре сагоревања и температуре предгревања ваздуха. Један од основних параметара који карактерише пећ као топлотни апарат, је њен топлотни капацитет – максимална количина топлоте која може бити доведена у пећ у јединици времена, у зависности од количине и врсте горива, ваздуха за сагоревање и услова сагоревања.

Однос количине топлоте и топлотног оптерећења за јединицу времена је степен корисности који карактерише савршенство рада пећи као топлотног апарата:

овде је:

 - доња топлотна моћ горива,

 - физичка топлота горива и ваздуха у односу  на јединицу количине горива,
[image: image25.png]Qs



 - хемијска и физичка топлота излазних гасова сведено на јединицу количине горива,
[image: image26.png]


 - сви топлотни губици,

  - часовна потрошња горива.

Што је већа физичка топлота горива и ваздуха или температура њиховог предгревања, што је потпуније сагоревање, што је мањи вишак ваздуха и што су мањи топлотни губитци у пећи, то је бољи степен корисности пећи. Уколико нема предгревања горива у ваздуху, степен корисности пећи је уствари степен корисности горива. Други важан коефицијент је коефицијент искоришћења топлоте, која карактерише својства горива и услове његовог сагоревања.
6.7  Материјални и топлотни биланс пећи
Биланс материја на улазу и излазу из пећи може да се сведе на јединицу времена или јединицу масе, односно запремине. Ако се биланс материја своди на јединицу времена, усваја се обично 1 час или 1 дан. За јединицу масе најповољнији су 1 kg или 1 t. За једницу запремине најчешће се користи  1 m3 гасовите компоненте при притиску 1,013 bar и температури 0C. Ако се биланс своди на јединицу масе материје, онда је то јединица масе горива, или материјала који се обрађује (сировине, производа). Размена топлоте у индустријским пећима може да се врши индиректним (лонци, реторте) и директним путем (високе, куполне, ротационе пећи). У случају индиректног загревања постоје два биланса материја: биланс горива, ваздуха и продуката сагоревања горива и биланс материја сировине која се третира и њених продуката. Продукти сагоревања и продукти сировине се не мешају.

Биланси су дати једнакостима:

i) = [ Ve + Guger] -



                                                  (6.3)
Односно

                                               (6.4)
Где су:

-потрошња горива у пећи,
[image: image31.png]Lymin



-стварна запремина ваздуха за сагоревање једног kg горива,

-моларна маса влажних гасовитих продуката сагоревања,

-запремина влажних продуката сагоревања по 1 kg горива,
[image: image34.png]Tegor



-маса елементарног угљеника у излазним гасовима, по једном kg горива,
[image: image35.png]


-маса сировине убачене у пећ по једном kg горива,

-маса производа на излазу оз пећи по kg сировине на улазу у пећ,

-запремина свих гасова из технолошког процеса прераде сировине,по једном kg сировине,
[image: image38.png]


-моларна маса гасова из технолошког процеса.

Топлотни биланс може да буде сведен на исте јединице масе и времена, као и материјални биланс. Топлотни и материјални биланс морају да буду међусобно усклађени. Задатак топлотног биланса је да успостави односе између уложених количина топлоте и искоришћених, односно неискоришћених количина топлоте. Искоришћена топлота у пећима је топлота дата материјалу (сировини, шаржи). Још значајнија улога топлотног биланса је у анализи структуре појединих компонената, што даје могућности деловања ка већини искоришћењима топлоте у пећима.

Једначина топлотног биланса може да се представи изразом:

                                                           (6.5)
При чему су величине:

 - укупна количина топлоте унета у пећ,

- укупна количина топлоте искорићена у пећи,
[image: image42.png]Q,



-неискорићена количина топлоте услед механичке непотпуности сагоревања,
[image: image43.png]Qs



- неискорићена количина топлоте услед хемијске непотпуности сагоревања,

- неискорићена количина топлоте услед излазска топлих гасова из пећи у димњак,
[image: image45.png]Qs



- неискорићена количина топлоте услед предаје топлоте околини кроз зидове пећи.
6.8  Индустријске пећи у индустријским гранама
У читавом низу индустријских грана, као што су црна металургија, обојена металургија, металопрерађивачка индустрија, индустрија грађевинског материјала, индустрија целулозе и папира, индустрија цемента, индустрија стакла, индустрија ватросталног материјала и др. Индустријске пећи представљају радне уређаје од чијег рада зависи ефикасност целог радног процеса. У употреби су индустријске пећи разних типова: коморне, тунелске, ротрационе, кружне, кадне, високе, Сименс Мартинове (СМ) пећи и др.

У пећима при третирању материјала директним додиром пламена, просечно се већа количина, од укупне топлоте предате у пећи, врши зрачењем. У процесу зрачења топлоте у опште учествују:

· усијани чврсти делови горива,

· усијани гасовити продукти сагоревања и то ограничено т.ј. у њима само троатомни гасови. 

Пошто је у природном гасу занемарљиво мала количина евентуалних чврстих честица, (практично и не постоје), то је зрачење само о троатомних гасова (угљен-диоксид и водена пара). Како је зрачење ових гасова селективно на одређеним таласним дужинама, а оне су у зависности од температуре, то су коефицијенти зрачења ових гасова различити на различитим температурама.

По условима преношења топлоте, т.ј. у зависности од врсте термотехничког процеса у пећи, све пећи могуће је поделити у три групе:

· Високотемпературне, у којима преовладава предаја топлоте зрачењем, а температура у радној запремини пећи је виша од 10000C, 
·   Средњетемпературне, у којима се истовремено са предајом топлоте зрачењем одвија процес предаје топлоте конвекцијом и код којих је температура гасова у радном простору виша од 6500C,
·   Нискотемпературнe, у којима преовлађује предаја топлоте конвекцијом и у којима је темпертура гасова у радном простору нижа од 6500C.

Избор гасног горионика за индустријске пећи зависи од врсте гаса и од потреба самих индустријских пећи. Због малих молекуларних сила у гасу, мешање гаса и ваздуха је лакше него код горионика за, например, течна горива. Уколико се у самим горионицима остварује потпунија смеша, пламен је краћи, тако да се при веома добром мешању добија такозвано безпламено сагоревање. Уколико се мешање гаса и ваздуха обавља у ложишном простору пећи, односно ван горионика, пламен је дужи и концентрисан.
6.9  Врсте индустријских пећи
За загревање материјала у индустрији користе се пећи и каде као и уређаји за непосредно загревање. Уређаји за непосредно загревање немају одвојен радни простор већ се материјал који се загрева локално загрева пламеном. Код кадних пећи за термичку обраду радни простор у који се улаже материјал у течном стању, па је и облик ових уређаја специфичан. Пуњење се врши одозго и обично се отвори за улагање и вађење материјала налазе у висини пода. Индустријске пећи су уређаји веома различити по конструкцији и намени. За разлику од када, код пећи се материјал који се обрађује налази у гасној атмосфери, а она може да буде контролисана (различити гасови одређеног састава, зависно од врсте процеса), или неконтролисана (продукти сагоревања, гасови из технолошког процеса и ваздух).

Основни критеријуми за разликовање индустријских пећи су:

· технолошка намена пећи,

· облик радног простора и начин кретања материјала, 

· извор топлотне енергије,

· режим рада пећи,

· начин загревања материјала,

· врста атмосфере,

· начин кретања гасова.
Дакле пећи могу да буду:
Пећи за топљење, служе за топљење материјала (метала, минерала, стакла и т.д.). Овде спадају: високе пећи, Сименс Мартинове пећи, пећи за топљење обојених метала, пећи за топљење стакла и сл. 
Пећи за загревање, служе за загревање метала у циљу обраде пластичном деформацијом: ваљањем (извлачењем) – ваљаоничке пећи, ковањем или пресовањем – коване пећи.
Пећи за термичку обраду, служе за загревање материјала у циљу термичке обраде: каљење, отпуштање, жарење, нормализација итд. Овде спадају пећи за термичку обраду челика, ливеног гвожђа, алуминијума, стакла итд.
Пећи за печење материјала, служе за печење, пржење, паљење и жарење материјала или сировине. Овде спадају пећи за паљење и печење керамике, креча, цементног клинкера, пржење пирита, магнезита итд.
Пећи за дестилацију, служе за термичка третирања сировине или продуката у циљу добијања других производа. Овде спадају пећи у индустрији нафте, пећи за добијање вештачких горива и сл.
Пећи за хемијску индустрију, служе за загревања материјала у циљу одвијања хемијских процеса. 
Пламен пећи, код којих се енергија потребна за рад пећи добија сагоревањем горива.
Коморне пећи су пећи периодичног дејства које се широко користе у свим случајевима где је неопходно да се изврши термичка обрада, загревање или печење малог броја комада, или комада специфичних по свом облику или димензијама. Под, свод и бочни зидови ових пећи могу да буду покретни или непокретни.
Потисне пећи код којих се врши истовремено потискивање свих комада по дужини радног простора пећи. Ове пећи могу да буду са косим или хоризонталним подом и са једном или више зона које се међусобно разликују по температури у радном простору.
Пећи са помичним подом не разликују се по облику радног простора и по начину загревања материјала значајно од потисних пећи, али се кретање материјала постиже уз помоћ различитих механизама постављених у радном простору пећи. Овде спадају корачне пећи, конвејерне пећи, пећи са пулсирјућим подом и сл.
Тунелска пећи карактеристичне су по дугачком радном простору са великим бројем горионика постављених дуж зоне загревања. Транспорт материјала кроз пећ врши се вагонетима.
Пећи са обртним подом, су прстенасте пећи и карусел пећи код којих материјал за време загревања лежи на поду који се креће око вертикалне осе и тако пролази кроз различите зоне у радном простору престенастог облика.
Шахтне пећи. Радни простор ових пећи има облик вертикалног шахта који се одозго пуни материјалом који кретањем кроз пећ на доле пролази кроз део у коме су смештени горионици који обављају процес загревања и третирања материјала. На дну или бочно доле одводе се готови производи.
Ротационе пећи имају облик издужних цилиндара постављених под малим углом у односу  на хорзонталу. Због ротације цилиндра око своје подужне осе материјал се у радном простору непрестано меша и постпено креће ка излазу на нижем делу пећи.
Муфне пећи су пећи код којих је материјал који се обрађује заштићен муфом (заштитном облогом) од дејства гасовитих продуката сагоревања. Предаја топлоте материјалу врши се преко зидова муфа.
6.10 Уређаји за повећање искоришћења топлоте излазних гасова пећи
Температуре гасова по изалску из радних простора неких индустријских пећи могу да буду веома високе: код пећи за загревање челичних комада 600 до 10000C, код пећи за топљење стакла чак и до 12000C. Губитак топлоте у излазним гасовима износи 40 -70%. Високе температуре димних гасова усложава и грађење димних канала и димњака, јер се обичан бетон може да примени до 3500C. У циљу снижења температуре и коришчења топлоте димних гасова користе се уређаји за загревање ваздуха, гасовитог горива или воде. У појединим пећима обавезна је примена загрејаног ваздуха, јер се у противном не би могле да остваре потребне температуре. Загревање ваздуха врши се у загрејачима ваздуха – рекуператорима и регенераторима. Посебан је случај искоришћења топлоте загрејаног материјала у зони хлађења за загревање, код тунелских и ротационих пећи.

У индустријским пећима користе се метални или керамички материјали у рекуператорима. Метални рекуператори одликују се компактном конструкцијом, добром заптивеношћу могућношћу доброг уклапања у конструкцију пећи, малом тежином и ефикасном разменом топлоте. Керамички рекуператори су гломазни и не обезбеђују заптивеност. У индустријским пећима највише се користе метални рекуператори са глатким цевима и метални рекуператори са оребреним цевима. Регенератори су коморе са испуном од ватросталних опека кроз које наизменично пролазе димни гасови и ваздух. За континуалан рад потребне су најмање две коморе, тако да се у једној врши загревање испуне димним гасовима а другој хлади, односно загрева ваздух. Процес се наизменично понавља. Поред рекуператора и регенератора који користе топлоту димних гасова на излазу из пећи за загревање ваздуха, искоришћење топлоте димних гасова користи се и за загревање воде или водене паре у котловима утилизаторима, који се постављају у димном каналу између пећи и димњака.
6.11  Постројења за сушење
Уколико се неко тело налази у гасовитој атмосфери одређене влажности, тада се између тела и гасовитог флуида успоставља равнотежна влажност. Може се рећи да уколико ће бити већа и равнотежна влажност чврстог тела . Равнотежна влажност чврстог тела зависи од природе самог тела. Уколико је материја компактнија, мање растворна у води или неком другом растварачу а чијом паром стоји у равнотежи уколико ће равнотежна влажност бити мања. Нерастворено, компактно тело које има релативно малу површину према укупној маси, има за посматрану температуру и влажност околног флуида безначајну релативну влажност, тако да се може сматрати да је она једнака нули. Уколико је унутрашња и спољна површина чврстог тела разуђена обилно долази до повећања равнотежне влажности оваквих тела. Равнотежна влажност органских материја, а нарочито колоида јако зависи од околног ваздуха.

За материје растворене у води важна је критична влажност, која представља влажност која одговара напону паре засићеног раствора дотичне материје. Уколико је влажност већа од напона паре од засићеног раствора посматране материје доћи ће до влажења и њеног растварања у таквој атмосфери. Уколико је влажност ваздуха испод критичне влажности, посматрана материјала остаће сува. Из наведеног види се да су радне материје при сушењу ваздуха одређене влажности суше уствари до равнотежне влажности коју има ваздух. Влажност коју изгуби материјал назива се „слободан садржај влаге“, заправо то је влага материје која се у њој налази изнад равнотежне влажности ваздуха. При нормалним условима сушења ваздухом ова влага се уклања из тела. Брзина сушења игра веома важну улогу при извођењу операције сушења пошто се капацитет одређене сушаре одређује брзином сушења. Променом брзине сушења може да се мења и капацитет сушаре. Брзина сушења је уско везана за две карактеристичне појаве:

· дифузију – миграцију влаге кроз чврсту масу,

· дифузију и прелаз водене паре са тела које се суши у околну гасовиту фазу.

При преношењу масе са чврстог тела, односно влаге, у околну гасовиту фазу највећи је отпор на граничној површини фаза, док је у унутрашњости чврстог тела овај отпор незнатан. При кретању влаге кроз тело појављује се одређен отпор, углавном због дифузије који је већи од отпора при уклањању паре са површине тела у гасовиту фазу. У овом случају испаравање се врши у унутрашњости тела, затим пара дифузијом доспева на спољну површину одакле се лако односи гасовитим флуидом који се користи за сушење. Највећи отпор потиче услед дифузије у унутрашњости тела. Дакле, постоје две врсте отпора и то један при прелазу масе са чврстог у гасовиту фазу и други при дифузији влаге кроз масу чврстог тела. Брзину сушења одређује једна од брзина наведених појава. Приликом испитивања појединих уређаја за сушење постоји велики број променљивих па је тешко да се разграниче утицаји појединих промена величина стања на специфичне показатеље сушења. Најважнији показатељи су специфични утрошак топлотне енергије и степен корисности уређаја за сушење.
6.12  Индустријске сушаре
Сушење као термички процес удаљавања влаге из материјала има веома велику примену и скоро да је тешко замислити технолошки процес у коме сушење није заступљено. Циљ сушења је веома разноврстан. Често је то побољшање структурно-механичких и термичких својстава материјала, увећање температуре сагоревања и топлотне моћи, конзервирање, побољшање биолошких својстава материјала и т.д. Оваква разноврсност циљева чини од сушења и технолошки процес при коме се, поред одстрањивања влаге, у материјалу дешавају и неповратрне физичко-механичке, колоидно физичке и биохемијске промене.

У великом броју индустријских грана сушење сировине, полуфабриката или готових производа битан је фактор у процесу производње. Тако, например, сушење полуфабриката при производњи ватросталних материјала, керамике и порцелана предуслов је за сам процес печења ових производа и уколико је сушење ефикасно и добро изведено смањиће се број дефектних комада и повећати продуктивност постројења, а исто тако побољшаће се квалитет и сви остали технички и економски показатељи. Такође, индустрија грађевинског материјала не може да се ослободи сезонског рада и недовољног и нерационалног начина коришћења капацитета и производње т.ј. не може да пређе на индустријски начин производње без ефикасних сушара. Затим, индустрија  прехрамбених производа захтева велики број разних ефикасних сушара, јер без њих не може да оствари индустријску производњу нити да очува готове производе.

Сушаре као постројења разликују се према индустријској грани у којој се користе као и према производу који се у њима третира на:

· Сушаре код којих треба да се постигне висока температура, често 600 - 7000C и код којих температура, а ни струјни режим рада нису битни за процес сушења, већ треба да се омогући истеривање, не само, грубе влаге из сировине, већ  и хигроскопне а често и кристалне.  У овим се случајевима поставља услов да флуид, носилац топлоте, буде чист како не би у материјал који се третира у сушари унета нечистоћа. Овакве су сушаре, например, оне у којима се суши песак у ливачкој индустрији.

· Сушаре код којих треба да се постигне поступно сушење сировине или плуфабриката и то са одређеном брзином сушења и само до одређене границе температура, како би се извршио транспорт влаге из материјала који се суши и то претходно грубе, а затим хигроскопне. И код ових се сушара поставља захтев чистоће флуида носиоца топлоте, док састав флуида не игра битну улогу. Овакве су сушаре веома заступљене у производњи ватросталног материјала, порцелана, керамике, опеке итд. Највише температуре у овим сушарама се крећу до 700C. 

· Сушаре код којих се не захтева поступног у загревању већ само температурска граница (која је обично испод 500C). Код ових се сушара као битан услов поставља чистоћа флуида носиоца топлоте у механичком погледу. Такође, флуид не сме да буде агресиван у односу на сировину а нити штетан по здравље живих бића. Овакве сушаре намењене су сушењу пољопривредних производа, на пример за сушење пшенице, кукуруза, сунцокрета, луцерке, воћа итд.

Примена природног гаса у сушарама, ма које од горе наведених врста, је веома евидентна и са највећим ефектима примене. Продукти сагоревања природног гаса ка носиоце топлоте у сушарама су веома чисти, а у мешавини са ваздухом, којим се регулише температуре, по укупном саставу су приближни ваздуху, тако да нису ни агресивни нити им је апсорциона способност умањена нити су неповољни по материјал који се суши, односно здравље људи уколико се суше прехрамбени артикли. Важно је напоменути да је медијум за сушење добијен сагоревањем природног гаса потпуно чист, јер у свом саставу нема механичке нити друге нечистоће и могуће га је користити у директном контакту са материјалом који се суши што чини да је конструкција сушаре компактна а тиме и инвестиционо јефтинија и са већим степеном корисног дејства. Предности коришћења природног гаса у сушарама садржане су у следећем:

· једноставан процес предаје топлоте и једноставна конструкција, 

· нема остатака сагоревања ни отпадних материја, као ни транспортних средстава за њих,

· могућност директног контакта сировине и флуида за сушење јер он у себи не садржи штетне материје које могу да уђу у материјал,

· утрошак енергије за помоћне уређаје је знатно мањи него код осталих горива, јер се гориво користи у облику у ком се допрема у процес,

· инвестициони трошкови су знатно мањи у поређењу са, например, сушаром на угаљ, и

· могућа је потпуна аутоматизација процеса и руковање сушаром.
7.  
ПРИМЕНА ПРИРОДНОГ ГАСА У ПОЈЕДИНИМ ИНДУСТРИЈСКИМ ГРАНАМА
7.1  Производња електичне енергије
До пред крај прошлог века постојали су критеријуми усмеравања потрошње природног гаса који су били смештени у пет категорија по првенству коришћења:

· категорија: широка потрошња у великим урбаним срединама,

· категорија: гас као сировина ѕа хемијску прераду,

· гас као технолошко гориво које доприноси побољшању технологиеј или квалитет производа,

· категорија: гас као енергетско гориво за производњу топлотне енергије,

· категорија: гас као енергетско гориво за термоелектране и топлане.

Велика емисија гасова који стварају ефекат стаклене баште и загревање планете Земље утицали су да се производња електричне енергије као пета категорија преоријентише у прву и да се у свету све више граде термоелектране на природан гас. Свакако да су се развијале и нове тезхнологије које су омогућавале знатно веће степене искоришћења примарног горива и све већу производњу електричне енергије из природног гаса. Раније се природни гас сагоревао у ложиштима котловских постројења и произведена прегрејана водена пара слала у парне турбине које су преко генератора произвоиле електирчну енергију. Таква постројења имала су велику специфичну потрошњу енергије по kWh произведене електричне енергије.
Увођењем комбиноване производње електричне и топлотне енергтије (когенерација) производњу електричне енергије у комбинованим гасно-парним постројењима, увођење у експлоатацију гасних турбина са монокристалним и керамичким лопатицамаса високим степеном корисности као и коришћење природног гаса у такозваном тоталном енергетсом систему у коме се исотвремено од природног гаса добија електрична енергија, топла вода за грејање, санитарна топла вода и хлађење учинили су да се он све више користи за производњу електричне енергије. 
7.1.1  Комбинована производња електричне и топлотне енергије
У најширем смислу под термином „когенерација“ подразумева се постројење које карактерише истворемена производња механиичке-електричне снаге и корисне, у разноврсним видовима употребљиве, топлотне енергије што омогућава производњу исте количине енергије са мање горива. Когенерација је повећањем енергетске ефикасности постала једнa од главних технологија, чиме се повећаним учешћем може смањити глобално отопљавање. Модерна кондензациона термоелектрана претвара највише 40-ак% енергије горива у електричну енергију (преко 45% енергије се предаје расхладној води, а осталих 15% су неопходни топлотни губици са излазним димним гасовима). Код комбиноване производње укупни степен искоришћења горива у производњи корисне топлоте и електричне енергије може да достигне и преко 80%.

У принципу когенерационо постројење састоји се из тзв. примарног покретача и генератора  топлоте. Примарни покретач, који најчешће служи као покретач генератора електричне енергије, може да буде:

· клипни мотор,

· гасна турбина,

· парна турбина.

Когенерацијска постројења могу да буду конципирана на разне начине,  најчешће се срећу следећи:

А. Парни котао са парном турбином која је или противпритисна или кондензациона.

В. Гасна турбина са котлом утилизатором за производњу  паре разних параметара. 

У нашој земљи когенерациона постројења за производњу електричлне и топлотне  енергије у Електропривреди Србије су у Новом Саду, Сремско Митровици и Зрењанину. Когенерациона постројења код индустријских потрошача такође су интересантна нарочито за локалне потребе. Произведену електричну енергију користе за своје потребе а вишак произведене шаљу у мрежу електроенергетског система. Такође сву произведену топлоту користе за сопствену потребе.
Табела 7.1 Изграђена когенерациона постројења у Србији
	Предузеће
	Гориво
	Број постројења
	Електрична снага  MW
	Топлотна снага MW

	Клинички центар Србије
	природни гас
	1
	1,8
	1,8

	Имлек, Београд
	природни гас
	1
	1,415
	0,531

	Сојапротеин, Бечеј
	природни гас
	2
	1,006
	1,246

	Генекс, Београд
	природни гас
	3
	1,4
	1,9

	Линде Гас Србија, Бечеј
	природни гас
	1
	1,048
	1,27

	Млекара „Лазар“ Блаце
	биогас
	1
	1,0
	1,2

	ЦППОВ, Крагујевац
	биогас
	1
	2,5
	3,2

	Фарма Сечањ
	биогас
	2
	0,22
	0,32

	Фарма Владимирци
	биогас
	2
	0,56
	0,64

	Фарма Визељ
	биогас
	1
	0,157
	0,120


7.1.2   Комбинована парно-гасна постројења
Иако је развој гасних турбина био веома успешан и значајан ипак оне нису нашле ширу примену за производњу електричне енергије. И поред добрих особина гасних турбина међу којима треба поменути: једноставност градње и погона, мали габарити пострјења, брз старт из хладног стања, незнатно загађивање околине, гасна турбина је још увек нерационална машина за производњу чак и вршне електричне енергије, у првом реду због ниског степена корисности. Постројење гасне турбине врло добро ради у процесу где се врши довођење топлоте, јер се оно врши на вишем температурском нивоу, уз мале температурске разлике па према томе и мале губитке радне способност у делу процеса где се врши одвођење топлоте, јер гасови напуштају гасну турбину са релативно високим температурама, што има за последицу велику неповратност процеса и низак степен корисности. Насупрот гасним турбинама парна турбина има веће губитке радне способности у делу циклуса где се врши довођење топлоте, а мале губитке радне способности у делу циклуса где се обавља одвођење топлоте, јер се оно врши при малим температурским разликама, а практично при темплератури околине. Комбиновање гасног и парног блока омогућава коришћење добрих особина оба циклуса уз истовремену елиминацију њихових недостатака.

Дакле, комбинована парно-гасна постројења показала у се у свету као одговарајућа решења за повећање ефикасности претварања енергије горива у електирчну и топлотну енергију, па према томе и за повећање коефицијента корисног дејтства термоелектрана. Предност парно-гасних постројења у поређењу са конвенционалним парним огледају се у:  

· већем степену корисног дејства термоенергетских постројења,

· мањој специфичној потрошњи топлоте,

· смањењ загађења околине,

· већој еластичности у току промена оптерећења

· лако опслуживање  с обзиром на висок степен аутоматизације, 

· брз старт из хладног стања,
· ниски погонски трошкови,

· мања потреба за расхладном водом, 

· мања површина земљишта на којој је инсталисана, и 

· смањењу специфичних трошкова капитала.
Комбиновањње парних турбинских постројења са гасним турбинским постројењима доводи до измене парног циклуса, тако што је на котловском постројењу, например, искључено постројење за загревање ваздуха као и смањено одузимање паре за регенеративне загрејаче напојне воде, јер се напојна вода делом загрева издувним гасовима  из гасне турбине. Треба рећи да смањење регеративног загревања напојне воде смањује степен искоришћења парне турбине али зато искоришћење високе температуре излазних димних гасова у котловском постројењу повећава укупни степен корисности термоелектране и он може да достигне и до 52%.

У свету се нове термоелектране са комбинованим парно-гасним постројењима граде са природним гасом, као најповољнијим енергентом. Из тог разлога Електропривреда Србије је разматрала могућност градње нових термоелектрана на природни гас са комбинованим парно-гасним постројењима. Анализе које су вршене у НИС-у, који би требало да снабдева ове термоелектране природним гасом, показале су да би изградња комбиноване парно-гасне термоелектране могла да се изгради код Суботице где се презима увозни руски гас параметара потребних за гасну турбину и код Ниша по завршетку градње магистралног гасовода Димитровград-Ниш око Јужног тока, такође због параметара гаса који ће бити на располагању. Те две локације омогућиле би да се гасно потројење изведе без турбокомпресора, јер параметри природног гаса на тим местима немају потребе за подизањем притиска на улазу у гасну турбину чиме би се повећао укупни степен корисности постројења.
На слици 7.1 приказана је  потенцијална шема комбинованог парно-гасног постројења.

Слика 7.1 1-компресор,2-комора за сагоревање,3-гасна турбина,4-котловско постројење,5-парна турбина,6-кондензатор,7-циркулациона пумпа,8-деаератор,9-напојна пумпа,10-коминовани парни и гасни регенеративни систем загревања напојне воде.  
7.1.3   Природни гас у тоталном енергетском систему
Сходно рационалности енергетске трансформације, тотални енергетски систем (ТЕС) представља систем локалне аутономне комбиноване производње електричне и топлотне енергије за покривање енергетских потреба. У овај се систем доводи само једна врста енергије – природни гас, а као резултат енергетских трансформација добија се електрична енергија за погон и топлота за грејање, припрему потрошне топле воде, климатизацију и хлађење.Тотални енергетски системи добијају на значају у оним областима индустрије, јавне и опште потрошње, код којих су у току целе године разноврсне енергетске потребе (технолошке потребе, електрични погон, грејање, климатизација, хлађење припрема потрошне топле воде и др.) тако да је коефицијент оптерећења годишње потрошње висок па се тражи већа поузданост и могућност аутоматизације производње и потрошње, када су производни трошкови оваквих инсталација повољни у односу на снабдевање из централизованих система и када се располаже са потребном количином природног гаса.

Не постоји универзална шема распореда наведених основних уређаја ТЕС-а. У зависности од конкретних захтева у погледу потрошње ектричне енергије и топлотне енергије, посебно са дневним и ноћним потрошњама, одговара оптимална варијанта и то нарочито због тога одлучујући утицај на избор погонских машина и њихову величину има структура потрошње електричне и топлотне енергије.

Данас се у ТЕС најчешће користе мотори са унутрашњим сагоревањем, јер имају значајне предности које су њиховим квалитативним развојем у новије време постигнуте:

· једноставна припрема и брзо пуштањње у рад, специфично ниска потрошња горива, 

· могућност употребе горива различитих квалитета,

· минимално еколошко оптерећење околине,

· велики степен аутоматизације рада,

· брзо постизање максималне снаге,

· независност рада, и т.д.

Најчешћи објекти ТЕС-а су велике пословне и јавне зграде, хотели, здравствени центри, спортски и рекреативни центри, веће радионице и мања индустријска предузећа, где се произведена електрична енергија може да користи за осветљење, погон пумпи расхладних компресора, интерног транспорта и погонских инсталација, а топлотна енергија за потребе грејања, потрошне топле воде, прања, сушења, климатизацију и др. 

Болнице и хотели су веома значајни корисници ТЕС-а, јер је у њима велика потреба за разним видовима енергије уз истовремену велику погонску спремност резервних агрегата. Из тог разлога се за болнице ТЕС конципира да покрива 50% потреба за електричном енергијом, а остатак се узима из јавне мреже. Сама јединица ТЕС-а се димензионише тако да покрива максималну потрошњу топлотне и рахладне енергије. Гасни мотор је спојен аутоматским спојницама са генератором електричне енергије и расхладним компресором. При нормалним условима гасни мотор покреће расхладни компресор, који даје потребну расхладну енергију за климатизацију болничких објеката. Код прекида испоруке електричне енергије из јавне мреже расхладни компресор се аутоматски искључује, а генератор електричне енергије преузима најнужније болничке потрошаче.

Прво постројење тоталног енергетског система које је изграђено и које је у експлоатацији у оквиру предузећа Генекс, Генекс апартмани на Новом Београду. У постројењу се као гориво корист природни гас, а производи електрична енергија, топлотна енергија за грејање и припрему санитарне воде као и хладне воде. У саставу постројења су гасни топловодни котлови, гасни генератори, расхладни турбоагрегати – топлотне пумпе, апсорпционе расхладне машине, куле за хлађење и акумулатори топле и хладне воде. Постројење је прикључено и на топлодалековод. Досадашња искуства у експлоатацији овог ТЕС-а показала су се као веома добра, како са техничког тако још и више са економског аспекта и апсолутно оправдала инвестицију која је у њега уложена.
7.1.4  Пнеуматско-акумулациона термоелектрана на природни гас
Неравномерна потрошња електричне енргије у току једног дана је јако изражена. Однос минималног и максималног дијаграма оптерећења је врло погоршан код прекомерног коришћења електричне енергије за загревање у домаћинствима у току зимског периода или хлађења у току летњег периода. Истовремено сменски рад у индустрији чини да се потрошња електричне енергије у току дана врши на више начина, који углавном зависе од расположивости основних енергетских извора. Енергија воде се користи на подручјима на којима је могуће изградити хидроелектрану. Изградња термо-електрана зависна је од расположивости и залиха чврстих, течних или гасовитих горива. До сада су произвођачи специфичне опреме користили велика техничка и комерцијална искуства али и средства и развили више типова постројења, која су способна за производњу вршне електричне енергије.

За покривање константних оптерећења на великим регионима предвиђа се распоред појединих постројења према годишњем коришћењу а за покриће константног основног оптерећења у току године служе нуклеарне електране. За рад од неколико хиљада сати годишњег рада и покривање потрошње у том периоду користе се хидро и термоелектране. За вршна оптерећења пумпне  акумулационе хидроелектране и специјално прилагођене термоелектране. За супервршна оптерећења користе се гасне електране. Међутим гасне електране имају низак степен искоришћења, јер се скоро две трећине произведене снаге користи за компримовање ваздуха.

За производњу супервршне електричне енергије најповољније су гасне турбине са такозваним ЈЕТ турбомлазним моторима, који могу да имају посебна кућишта за турбину и за компресор. Код њих је карактеристично да је турбински део изведен са само један до два реда лопатица, док је компресор са више редова. Оваква конструкција је габаритно мала и има предности код смештања турбине. За производњу супервршне енергије долазе у обзир и класични гасни агрегати код којих је време од старта до пуног оптерећења 12 – 15 минута у односу на ЈЕТ агрегате код којих је време од страта до пуног терета 4 минута. За њих је карактеристично и да тубина има више редова лопатица.

Акумулација енергије се врши за време ниских оптерећења система, а користи се за време вршних оптерећења или служи као тзв. „топла“ резерва. Од многих начина акумулације електричне енергије, најзаступљеније су пумпно-акумулационе хидроелектране, док су остале технологије дуго биле маргинализоване, све до појаве потребе коришћења обновљиве енергије (ветар,сунце и сл.). Акумулација енергије компримованим ваздухом може да буде адијабатска, дијабатска или изотермна. Са адијабатском акумулацијом, акумулира се и топлота која настаје компресијом ваздуха и може да се поврати када се акумулација користи. Теоријска ефикасност адијабатске акумулације достиже 100% у случају великих капацитета и идеалне топлотне изолованости, али је у пракси мања.

Са дијабатском акумулацијом, вишак топлоте из компримованог ваздуха се одводи хлађењем (на тај се начин приближава изотермној компресији) и испушта у атмосферу као отпладна топлота. Међутим, при коришћењу компримованог ваздуха, он мора да се догрева пре експанзије у турбини, што смањује ефикасност постројења, али је систем простији од адијабатског и до сада је једини који је у комерцијалној примени.

Пнеуматско-акумулациона термоелектрана садржи гасну турбину са могућношћу одвајања генератора од тубине и компресора посредством спојница. У периоду ниских оптерећења ваздух се компримује у посебан резервоар, из кога се ослобађа у време вршних оптерећења и тиме замењује потрошњу електричне енергије за рад компресора, који се одваја од турбине и тиме сва њена енергија преко генератора шаље у  електроенергетску мрежу. За одржавање константног притиска  у резервоару ваздуха користи се водени јастук, који се одржава гравитационим притиском оствареним везом са спољним резервоаром воде. При повећању количине и притиска у резервоару ваздуха вода се истискује из резервоара у спољни резервоар и обрнуто код коришћења ваздуха, за производњу електричне енергије у гасној турбини, вода се враћа у резервоар и одржава пристисак константним.
7.2  Примена природног гаса у црној металургији
У црној металургији, првенствено у железарама користе се разне врсте енергија у разним облицима. Доведена енергија се у термоенергетским уређајима директно користи или се претвара у секундарну. Примарни енергетски медијуми су: кокс, уље за ложење природни гас, течни нафтни гас, електрична енергија и вода.

Црна металургија у односу на друге индустријске гране, са аспекта потрошње горива у нашим условима, је врло специфична због неопходности коришћења кокса у фази третирања руде гвожђа. За редуковање руде гвожђа природни гас се користи на два начина:

· као „помоћно гориво“ у конвенционалној високој пећи (инјектирање кроз отворе у зоне сагоревања испред дувнице),

· као сировина за производњу редукционих гасова који се користе,

· у фази процеса за директно редуковање руде гвожђа у сунђерасто гвожђе, 

· за инјектирање у седло високе пећи.

У нашој јединој железари Смедереву природни гас се користи у високој пећи, конветорској челичани, агломерацији, топлој ваљаоници, хладнoј преради и другим погонима као и у термоелектрани.

Висока пећ је врста шахтне пећи висине преко 30 метара која се користи за топљење гвоздене руде. За добијање сировог гвожђа користе се нискошахтне пећи висине око 10 метара и то у случајевима када је неопходно користити кокс мање чврстоће. Међутим, због великих капацитета жељезара које су данас једино рентабилне далеко више су заступљене високе пећи. У високој пећи се обављају веома сложени физичко-хемијски процеси, повезани са разменом топлоте, разлагањем и образовањем нових хемијских једињења, испаравањем, сагоревањем и топљењем. Материјал који се додаје контиунуално, са врха пећи се спушта наниже. Продукти сагоревања из ложишта пећи струје навише, тако да је ток материјала и гасова супротносмеран. Запремина и састав гасова по висини пећи мења се у зависности од температуре и хемијских реакција. Допунско убацивање одређених компоненти у високу пећ доводи до одређених промена у процесу. Ради бољег сагледавања промена процеса, навешће се основни процес у високој пећи т.ј. процес редукције руде гвожђа.

Примена природног гаса у високим пећима, у виду додатног горива, врши се у циљу замене угљеника из кокса, угљеником природног гаса, односно у циљу уштеде кокса. Угљеник из природног гаса се добија из метана, који је главни састојак природног гаса. При сагоревању угљеника из метана, запремински продукти сагоревања су за 1,7 пута већи него при сагоревању угљеника из кокса, тако да је садржај  редукционих компонената у гасовима већи, што повећава степен посредне редукције. Резултат је мања потрошња кокса. Када је реч о уштеди кокса потребно је указати да непосредна замена угљеника из кокса угљеником из метана, даје 3% уштеде кокса а скоро 10% уштеде се добија као резултат побољшања процеса редукције. При потрошњи природног гаса од 1m3/t сировог гвожђа, степен директне редукције се смањује за 0,16%. За 1% смањења директне редукције може да се смањи потрошња кокса за приближно 5,6 kg по тони гвожђа, односно 1 m3 приордног гаса то је 5,6 x 0,16  = 0.9 kg кокса по тони гвожђа. Овако приказано чини се да су то мале количине, али ако се узме у обзир да једна железара има годишњу производњу од пет милиона тона гвожђа онда је то уштеда од 4,5 хиљада тона кокса, који је дефицитаран и већином удаљен од железара.
На слици 7.2 приказана је  висока пећ..

Слика 7.2 1-ждрело пећи,2-шахт,3-трбух,4-седло,5-корито,6-зид корита пећи,7-прикључак за одвод високопећног гаса,8-цевовод за одвод високопећног гаса ,9-корпа,10-транспортер за шаржирање,11-цевовод за ваздух,12-млазница,13-рина за шљаку,14-рина за гвожђе.
При сагоревању угљеника из природног гаса, у односу на угљеник из кокса, добије се мања количина топлотe. Осим тога природни гас се удувава у високу пећ загрејан, чиме се снижава  температура у зони сагоревања. Да би се повећала температура у зони сагоревања врши се додавање кисоника приодном гасу. Код комбиноване примене кисеоника и природног гаса, теоретски је могуће одговарајућим односом одржати температуру сагоревања константном и при повећаном садржају кисеоника у ваздуху до 100%. Међутим, повећање количине кисеоника у ваздуху за сагоревање повећава цену експлоатације. Истраживања која су вршена у земљама које су највећи произвођачи у црној металургији и са највећим резервама природног гаса, САД и Русија показала су да је обогаћивање ваздуха кисеоником до 30% оптималан, да се смањује потрошња кокса а да се капацитет пећи повећава. Код  коришћења природног гаса као додатног горива у високим пећима од битног је значаја начин његовог увођења у високу пећ. Наиме, од начина и места увођења зависи његова потрошња и искоришћење у високој пећи као и њен сам рад.

Постоји неколико начина увођења природног гаса у високу пећ кроз млазнице. Један од начина увођења гаса у високу пећ. Овај начин омогућава да се померање улаза гаса у струју ваздуха у односу на уста млазнице чиме се обезбеђује најповољније место сагоревања гаса по оси млазнице. Место сагоревања гаса је од посебне важности, јер услед пиролизе и конверзије природног гаса долази до потхлађивања околине. Када се природни гас удувава у центар струје врућег ваздуха, због кинетичке енергије гаса и сгрује ваздуха, гас, односно продукти сагоревања продиру ка средишту пећи где долази до потхлађивања продуката топљења док се систем не уравнотежи.
7.3  Примена природног гаса у обојеној металургији
Природни гас у индустрији обојене металургије највише се користи за топљење, пржење и рафинацију обојених метала. У обојеној металургији природни гас се користи за третирање обојених метала у разним индустријским пећима.

На слици 7.3. шематски је приказана ротациона пећ за производње глинице:

Слика 7.3   1-ротациона пећ,2-хладњак,3-горионик,4-довод горива,5-димна комора.

Коморне пећи у обојеној металургији имају широку примену као например за купелацију сребра, за прераду бакарног камена, код рафинације олова, за обраду цинка мокрим поступком и сл. Ротационе пећи у обојеној металургији користе се, например за производњу глинице, сушење хидрата никла, сушење концентрата:  бакра, пирита, олова, цинка и т.д.
7.4  Примена природног гаса у другим гранама обојене металургије
У запалним коморама агломерационих постројења за пржење и агломерацију оловних концентрата, запална комора представља коморну пећ са покретним  подом. У комори се врши паљење шарже која даље сагорева на покретној траци. Горионици за гас су распоређени одозго или са стране пећи. Температура у комори је око 15000C. Уз природни гас може да се дода и кисеоник ради повишења температуре у пећи уштеде и смањење потрошње горива.

Пошто је у нашој земљи највећа производња бакра и олова изнеће се највише о коришћењу природног гаса у третирању олова и бакра. У рафинацији олова природни гас се користи за загревање котлова за рафинацију олова, затим за топљење оксидне прашине у пламеној пећи и у куполним пећима за оксидацију олова. Природни гас испуњава захтеве пламене и куполне пећи, који се састоји у остваривању високе температуре неопходне за одвијање процеса. Пошто природни гас нема довољну способност зрачења пламена, а у неким поступцима зрачење је неопходно то се користе, горионици за гас са светлећим пламеном. Ови горионици код преноса топлоте повећавају удео зрачења пламена. Принцип рада горионика је у успореном мешању гаса са ваздухом за сагоревање ради обзебеђења потпуног сагоревања. Ваздух за сагоревање и гас, после делимичног предмешања у горионику, деле се на две ламинарне струје у ложишту. Приордни гас се на тај начин доводи у додир са ваздухом за сагоревање тек када се успори. Угљоводоници из природног гаса разлажу се на слободан угљеник и водоник, при чему се угљеник доводи до усијања чиме се ствара светлећи пламен. Помоћу елемената за подешавање и регулацију који су саставни део горионика, интензитет зрачења пламена прилагођава се захтевима  пећи.

Код ложења природним гасом најважније је да се обезбеде добри услови карбурације пламена. Из тог разлога није препоручљиво ићи на повећање  броја горионика. За развој и стабилизацију пламена важно је да осне брзине горивне смеше у подручју пламеног фронта и фокуса сагоревања буду више, али не много, од брзине простирања пламена у супротном смеру. У случају када брзине горивне смеше значајно премашују брзину распростирања пламена, фокус, сагоревања се удаљава од чела пећи, долази до појаве пламена неправилног облика, па и до кидања пламена, што је непожељно. Супротно томе, ниже брзине горивне смеше приближавају пламен горионицима, стварају потешкоће у одржавању чела пећи и горионика и, у крајњем, пламен може да буде увучен у горионик.
7.5  Примена природног гаса у стакларској индустрији
Топљење стакларске мешавине је најважнији део технолошког процеса у производњи стакла. Сировине, измешане у стакларску мешавину, на температури изнад 15000C се растапају и из кадних пећи се на нешто нижим температурама извлачи стаклена трака. Конкретно, код пећи за равно стакло, температура на којој се стаклена маса извлачи из пећи је 142000C. Изнад те температуре у стаклу се стварају мехурићи а испод ње остају нерастопљена зрнца стаклене мешавине што ни у једном ни у другом случају није добро за квалитет стакла. У даљем тексту тежиште ће се ставити на кадне стакларске пећи.

Основни услов који мора да буде задовољен, да би производња стакла била правилна и квалитетна је стабилан температурски режим у пећи, односно стабилан хемијски састав природног гаса, односно константна топлотна моћ горива.

Утицај природног гаса на атмосферу у пећи и квалитет стаклене масе подељен је у два дела:

· утицај температуре, 
·  утицај састава горива и продуката сагоревања. 

Основни фактор који утиче на убрзавање процеса топљења и добијања стакла јесте висока температура топљења. Повишење температуре топљења, например, 13000C на 14000C за три пута скраћује време, које је потребно за потпуно топљење стакла. Уколико се са повећањем, температурског максимума у стакларским пећима иде од 15000C до 16000C, у знатној мери се повећава брзина топљења, а аналогно томе и степен корисности пећи. Повећање температуре топљења стакла онемогућава квалитет ватросталног материјала. Поред тога, у највећем броју пећи температурски максимум се налази на одређеном месту у пећи, од кога се температура снижава како према радном простору, тако и према хранилишту пећи.

Топљење стакла при температурама од 15500C до 16000C доводи до изразите измене свих техничко-економских показатеља у производњи стакла: смањује се специфична потрошња горива, повећава специфична производност пећи, смањује се величина пећи и њена инвестициона вредност, побољшава квалитет стаклене масе, повећава производне могућности фабрике у великој мери снижава цену стакла. Повишење температуре у пећи повољно утиче на све фазе образовања стакла, јер захваљујући повишењу повећава се брзина свих процеса добијања стакла: топљење, бистрење и хомогенизација стаклене масе.

На слици 7.4. је приказана кадна стакларска пећ

                                        Слика 7.4   Кадна стакларска пећ
У кадним пећима изузетан значај има одржавање стабилног температурског режима по дужини и ширини пећи, пошто свако нарушавање режима мења карактер струјања и може да проузрокује одвлачење стаклене масе, која у себи садржи мехуре, у зону ниских температура где је онемогућено бистрење тј. издвајање заосталих гасова.

У стакларској пећи стаклена маса се налази у стању нестабилне равнотеже и довољна су незнатна одступања у режиму па да се равнотежа наруши и почне узајамно деловање између стаклене масе и састојака из атмосфере пећи. Када се говори о утицају температурског режима на квалитет стакла, важно је напоменути да његово колебање, које доводи до појаве местично прегрејаних места на озиду горњег дела пећи, повлачи за собом брже разједање зида и стварање „сталактита“ који упадајући у стаклену масу изазивају грешке у стаклу.

Да би се одржао сталан режим топљења стакла врло је важно да се очува стабилност састава и притиска атмосфере пећи. Не може се процес топљења стакла у кади разматрати изоловано, без узимања у обзир карактера и састава атмосфере пећи, пошто је стаклена маса веома осетљива на сваку промену састава и притиска гасне фазе која додирује њену површину. На изглед мале промене у саставу и притиску атмосфере могу врло негативно да делују на квалитет стаклене масе. Карактер атмосфере пећи и парцијални притисак појединих гасова врше битан утицај на дегазацију стаклене масе. Нарочито потешкоћа за дегазацију стаклене масе је у томе што се у атмосфери пећи налазе исти гасови којих има и у стакленој маси тј. CO2, SO2 и O2 и водена пара.

Уколико је већи парцијални притисак гасова у атмосфери пећи утолико је теже издвајање гасова из стакла. Карактер атмосфере пећи врши велики утицај и на разлагање карбоната и сулфата. Гасна фаза богата са CO2 спречава разлагање карбоната, док повећава садржај SO2 у атмосфери пећи спречава разлагање сулфата. Код разматрања утицаја састојака гасне фазе на процес образовања стакла, треба нарочиту пажњу обратити на улогу воде и њену велику реакциону способност која утиче на тај начин да успорава реакције добијања стакла.

Пре увођења природног гаса у пећ он се потпуно помеша са ваздухом за сагоревање. Ово је такозвано кинетичко сагоревање при којем је пламен скоро безбојан, плавичаст, несветлећи и кратак. Код оваквог сагоревања температура пламена се приближава теоријској температури сагоревања. Овакви кинетички горионици се уграђују у постројења где није неопходно ефикасно преношење топлоте зрачењем што није случај у стакларској индустрији . Поред тога, због претходног мешања не могу да раде са предгрејаним ваздухом температуре изнад 500 - 6000C, јер се јавља опасност паљења гаса у телу горионика.Природни гас може да се на разне начине уводи у кадне стакларске пећи, али се најчешће користе дифузиони горионици. Увођење природног гаса се врши преко копљастих горионика који могу да буду различитих конструкција.

Природни гас и ваздух се одвојено уводе у пламени простор пећи, где настаје постепено мешање, разлагање, и сагоревање. Истицање гаса и ваздуха може да буде ламинарно и турбулентно те настаје спорије или брже мешање. На додирној површини гаса и ваздуха врши се сагоревање, створена топлота омогућава даље разлагање честица у гасној струји пре њиховог потпуног мешања са ваздухом. Дифузни пламен има веома висок степен црноће, ефикасно зрачи топлоту и знатно је дужи од кинетичког за исту потрошњу гаса. Примућство дифузионих горионика је одсуство опасности откидања пламена, могућност рада без вентилаторског удувавања и при ниским притисцима гаса и једноставна конструкција. Недостатак је неопходност извесног повећања коефицијента вишка ваздуха у односу на кинетичке горионике и мање топлотно оптерећење ложишног простора.
7.6  Примена природног гаса у индустрији опека
Пећи које се користе у индустрији опека за производњу цигле, црепа и кармике су кружне и тунелске пећи, као и сушаре које се користи код обе врсте пећи. Код кружних пећи глинени производи стоје у месту а ватра кружи око њих. Ове се пећи према свом проналазачу зову Хофманове пећи. Ове се пећи састоје из два паралелна ватрена канала који се међусобно спајају кружним сегментима или мањим прелазним каналима. Ове су пећи знатно једноставније и јефтиније од тунелских и зато их је много више у експлоатацији. Ефикасност пећи се повећава коришћењењем излазних димних гасова из пећи за сушење глинених производа који ће касније да се пеку у пећи.

Предност коришћења природног гаса у кружним пећима састоји се из:

· смањења времена циклуса печења у односу на друге врсте горива,

· могућност аутоматског подешавања и изједњачавања температуре печења по целом пресеку ватреног канала чиме се добија уједначен финални производ, 

· могућност подешавања мешавине ваздуха и гаса у најпогоднијем односу при чему се постиже потпуно сагоревање горива,

· горионици и пратећа опрема су врло једноставне конструкције и погодни за руковање и одржавање,

· због могућности подешавања облика пламена при сагоревању, регулацијом притиска гаса и ваздуха елиминише се абразивно дејство на озид пећи,

· могуће је водити процес печења опека без шкарта, 

· могуће је механизовано уношење и изношење глинених производа чиме се смањује радна снага.

Коришћење природног гасау индустрији опека у тунелским пећима огледа се у једноставнијој конструкцији у односу на друга горива, нижих инвестиционих улагања у опрему и једноставност руковања и одржавања комплетног постројења. При руковању тунелским пећима које сагоревају природни гас предност се огледа у следећем:

· широка је могућност регулације протока количине горива на местима потрошње, на горионицима, 

· могућност подешавања жељене радне температуре у одређеним зонама пећи,

· могућност подешавања и одржавања подједнаке темперауте по вертикалном пресеку пећи, 

· потпуно сагоревање горива,

· велика чистоћа погона и производа,

· смањење шкарта производа.

На слици 7.5  је приказана шема тунелске пећи

Слика 7.5  1-продукт сагоревања,2-производ који се третира у пећи,3-гориво,4-одвод ваздуха за хлађење,5-ваздух за хлађење готових производа.
7.7  Примена природног гаса у индустрији цемента
Цементни клинкер је могуће производити у шахтним и великом већином у ротационим пећима. Процес печења цементног клинкера захтева горива високе топлотне моћи како би могла да се постигне потребна температура продуката сагоревања у зони синтеровања у ротационој пећи за печење цементног клинкера. У зони синтеровања температура материјала треба да је око 14500C, а температура пламена и продуката сагоревања, ради доброг преноса топлоте, мора да је виша за најмање 2000C. Добар пренос топлоте потребан је, поред одржавања температуре процеса и ради економичног рада постројења, обзиром да се у производњи цемента троши огромна енергија, односно енергија учествује са око 60% у трошковима производње.

Сам поступак печења цементног клинкера може да буде сув или влажан, у зависности од стања сировина и усвојеног технолошког процеса. Код сувог поступка смеша материјала се суши и  уводи  у ротациону пећ у облику праха, док се код влажног поступка материјалу доводи вода (35-40%) за време млевења и у пећ се уводи кашаста смеша материјала. У сваком случају за било који начин производње битно је остварити јединствен квалитет производа и ефективно искоришћење топлоте.

Процес производње цементног клинкера у ротационој пећи обухвата неколико фаза које се одвијају по зонама у правцу кретања материјала кроз пећ. Прва зона сушења, која је карактеристична за влажни поступак, обухвата три ступња сушења: предгревање сировинског муља до температуре 70 до 750C, сушењењ на температури од 70 до 1000C и накнадно сушење до 2000C. У зони дехидратације расте температуре материјала до приближно 5000C, при чему долази до сагоревања органских примеса и разлагања каолинита (основног састојка глинасте компоненте) и одстрањивања хемијски везане воде. У зони предгревања наставља се даље загревање материјала у интервалу од 500 до 7500C, а даље у зони декарбонизације долази до ендотермних реакција разлагања карбонатних компонената (при порасту температуре материјала до приближно 9500C). Разлагање магнезијум карбоната почиње у зони дехидратације, у интервалу температура материјала од 350 до 5000C, а завршава се на крају зоне предгревања. Разлагање калцијум карбоната почиње од 7500C, а завршава се у интервалу температура од 900 до 10000C. Процес даље прелази из фазе разлагања у фазу стварања продуката преко реакција које су праћене ослобађањем топлоте. У егзотермној зони долази до пораста температуре материјала од 950 до 13000C. У зони синтеровања завршава се процес формирања минерала клинкера на највишим температурама које достижу 1400 до 14700C. У зони синтереовања долази до делимичног топљења раније насталих минерала. При двофазном стању материјала долази до формирања основног материјала клинкера трикалцијумсиликата (3CaO, SiO2), који се назива алит. Последња зона пећи је зона хлађења, где се температура клинкера снижава на 1100 до 13000C. Процес хлађења се наставља у хладњаку клинкера из кога клинкер излази са температуром од 50 до 3000C.

На слици 7.6 шематски је приказана ротациона пећ за печење цементног клинкера по влажном поступку.

Слика 7.6  1-ротациона пећ,2-хладњак клинкера,3-димна комора,4-вентилатор димнх гасова,5-димњак,6-горионик,7-ланчана завеса.   

Природни гас у потуноси може да задовољи и испуни све потребе технолошког процеса печења цементног клинкера. При производњи портланд цементног клинкера у ротационим пећима потребно је да се обзебеди континуално функционисање система печења, са што је могуће мање механичких, електро или технолошких застоја уз минималан утрошак толотне и електричне енергије. Клинкер, добијен термичким третирањем полазне сировинске смеше у ротационој пећи, а касније његовим млевењем у цемент, мора да испуни одређене захтеве техничког и тржишног карактера. Униформност хемијских и физичко-механичких карактериситка квалитета цемента, као и финалног производа (портланд цемент или портланд цемент са додацима), мора да задовољи услове дефинисане стандардима. Портланд цементни клинкер добија се печењем сировинске смеше, која је највећим делом састављена од калцијум карбоната (кречњак) и алумосиликата (лапорац). Поред ове две наведене компоненте користи се као трећа глина са високим садржајем SiO2 и служи као коректор силикатног модула. Такође се, као четврта компонента, користи пиритна изгоретина, као коректор алуминатног модула.
7.8  Примена природног гаса у производњи креча
Индустријска производња креча врши се у шахтним и ротационим пећима у зависности од стања материјала пре третирања у пећима. У шахтним пећима третира се кречњак састава преко 90% CaCO3, око  1% MgCO3 и око 5% нерастворених остатака гранулометријског састава од 30 до 200mm.

На слици 7.7 приказана је једна шахтна пећ за производњу креча гранулације од 30 до 200mm.

Слика 7.7   1-радни простор пећи,2-пуњење пећи материјалом за печење,3-пражњење материјала,4-механизам за пражњење пећи,5-спроводни апарат готових производа,6-вентилатор,7-димњак.

Дакле, да би се кречњак испекао претходно га треба загрејати на око 900 0C и за то потрошити одређену количину енергије садржане у гориву. Обзиром да испечени креч напушта пећ са температуром од око 1000C, а продукти сагоревања напуштају пећ са температуром од око 2500C као и угљендиоксид створен у процесу излази са температуром продуката сагоревања, показује да је процес печења креча са малим степеном корисности постројења. Треба конструисати таква постројења која би користила отпадну топлоту продуката сагоревања која би се користила за предгревање ваздуха потребног за сагоревање горива.
7.9  Коришћење природног гаса у систему инфрацрвеног грејања
Позната је чињеница да је класично загревање просторија праћено ефектом „горе топле доле хладно“ са великом потрошњом енергије. Грејањем конвенционалним системима постиже се амбијент да је доле угодно а горе претопло са повећаном потрошњом енергије. Да би се смањила потрошња енергије за грејање користе се инфрацрвени грејачи. Прорачуни топлотних губитака за објекте грејане инфрацрвеним зрачећим системима се разликује од прорачуна за објекте грејане конвенционалним системима. За прорачун топлотних губитака у објектима грејаним помоћу инфрацрвених зрачећих система нема домаћих прописа и стандарда и користе се прописи немачког удружења за гас и воду (DVGW).

Као што је позтнато угодност микроклиме у простору дефинишу:

· температура ваздуха,  

· средња температура околних површина, 

· брзина струјања ваздуха у просторији, 

· релативна влажност ваздуха. 

Промена релативне влажности у границама од 45% до 75% и брзина кретања ваздуха до 0,8 m/s за темперауте између 10 и 250C не утиче значајније на угодност. Највећи утицај на њу имају температура ваздуха у просториији и средња температура околних површина. Обзиром да се одавање топлоте са људског тела врши приближно 88% кроз кожу, а 12% дисањем, постоје разне релације које дефинишу однос температуре ваздуха и средње температуре површина за постизање најбоље угодности, али са довољном тачношћу може да се претпостави да је то њихова средња вредност. Однос између ефективне температуре и температуре ваздуха у просторији одређује се помоћу интензитета зрачења.

Инфрацрвени грејачи (IC) користе се за грејање:
· високих индустријских хала, спортских дворана, тржница, изложбених простора, музеја и сл.,

· појединачних радних места (локално загревање),

· металне робе у складиштима и материјала које треба термички припремити или обрадити,

· грађевина у изградњи, сушење и печење грађевинских производа, блокова опеке, керамичких и шамотних производа,

· свињогојских и перадарских фарми.

Инфрацрвени грејачи, насупрот класичним у стању су да загреју простор са најмањим губитком топлоте у околину а са врло квалитетним ефектом грејања, јер се на овај начин не греје ваздух већ предмети, под и зидови просторије. Код прелаза топлоте зрачењем, слој ваздуха кроз који пролазе инфрацрвени таласи се не затреба. Површина на коју таласи падају бивају апсорбовани, рефлектовани или пропуштени. Тело које је апсорбовало инфрацрвене зраке има својство да их поново претвори у топлотну енергију.

Као основне предности инфрацрвеног грејања у односу на класичне начине огледа се у следећем:

· повољни распоред температура у радном простору по висини објекта смањење топлотних губитака кроз кров просторије која се греје, што преставља највећу уштеду енергије,

· зонски начин грејања,

· грејање са престанком грејања и поновним укључењем за врло кратко време, 

· мање потрошње електричне енергије, 

· велика ефикасност сагоревања са минималним загађењем околине,

· постављање грејача на плафон или зид не заузима радни простор, 

· мала инвестициона улагања,

· једноставна монтажа, одржавање и сервисирање,

· велика поузданост и сигурност рада постројења,

· смањено вртложно кретање ваздуха у радној просторији и дизање прашине.
7.10  Примена природног гаса у моторним возилима
Поред познатих предности природног гаса у низу области термотехнике, процесне технике, термоенергетике и др. (потпуније сагоревање, минимални коефицијент вишка ваздуха у односу на било које гориво „чистији“ продукти сагоревања, мања количина баласта, висока топлотна моћ, нема чађи и пепела, са њим се лако управља итд.) природни гас постаје све атрактивније гориво и за погон моторених возила, посебно због високе отпорности према детонативном сагоревању. Аутобуси јавног градског превоза су једни од највећих загађивача ваздуха по градовима, јер свакодневно превозећи грађане све издувне гасове са токсинима остављају у граду. За смањење аерозагађења у градовима, један од начина је и увођење у експлоатацију горива које смањују емисију издувних гасова из моторних возила.

У свету данас комприновани природни гас (КПГ) као погонско гориво за моторна возила, користи више од 8 милиона возила а од тога око 150.000 аутобуса. Највише возила у експлоатацији у Аргентини (2.000.000), затим долазе Бразил (1.600.000), Италија (600.000) Индија (350.000), Иран (300.000) и тд. Возила се снабдевају КПГ-ом на више од 12.000 јавних и приватних станица. Примена природног гаса као погонског горива за аутобусе у градском и приградском саобраћају веома је распростањена у целом свету, као и у Европи. У многим европским градовима чак до половине градских аутобуса користи КПГ као погонско гориво. Чак и градови у мање развијеним европским земљама (као што је, на пример, Турска) увелико прелазе на употребу аутобуса са погоном на природни гас.

Разлог за опредељење многих земаља света за природни гас, као алтернативног горива за моторе са унутрашњим сагоревањем, може да се сврста у три групе:

· велике резерве гаса ( Аргентина, Аустралија, Канада, Нови Зеланд, Тајланд, Малезија, Холандија, САД, земље бившег СССР-а,

· решавање проблема аерозагађења (САД, Немачка, Италија, Швајцарска, Аустрија, Шведска, Норвешка, Данска, Холандија, Француска), и 

· смањење зависности од нафте (САД, Јапан).

Заједничко опредељење свих њих је у знатно нижој цени погонског горива када је реч о природном гасу у компринованом стању.
7.11  Примена природног гаса за погон горивних ћелија
За разлику од  класичних енергетских технологија са сагоревањем фосилних горива, горивне ћелије су системи у којима се хемијска реакција горива директно трансформише у електричну енергију. Према томе, горивне ћелије немају ограничења у величини степена корисног дејства које имају остала термоенергетска постројења. Прва горивна ћелија изграђена је 1893. Године, али је њихов развој практично започео средином прошлог века. У принципу горивна ћелија ради исто као батерија, али за разлику од батерије не може да се испразни и не захтева поновно пуњење. Горивна ћелија ради све док се доводи гориво. Састоји се из две електроде и електролита. Реакције претварања енергије се одвијају на електродама. Електроде су порозне и водоник улази у поре аноде при чему долази до процеса оксидације.

Примена горивних ћелија започела је са свемирским програмима у другој половини прошлог века а данас се све више развија за погон возила, електрана, централног грејања, когенерационих постројења и сл.

Основне карактеристике горивних ћелија су:

· висока енергетска ефикасност,

· модуларна израда,

· могућност примене разних горива,

· веома мало загађење околине и мала бука,

· флексибилност у погону,

· разне могућности примене.

На слици 7.8 приказана је принципијална шема горивне ћелије

                                  Слика 7.8  Принципијална шема горивне ћелије
За горивне ћелије најбоље гориво је водоник, међутим како се још увек није решило питање његове комерцијалне производње и складиштења, посебно са сигурносних потреба, природни гас је најповољнији у овом тренутку за горивне ћелије. Из природног гаса се најпре треба да издвоје евентуална сумпорна једињења (из одоранта) и остале нечистоће које могу да оштете катализатор. У реформеру се гас меша са воденом паром и ваздухом при чему се ствара процесни гас који је обогаћен водоником. Након влажења, процесни гас се доводи до анода, где долази до реакције у којој настају електрична енергија и топлота. Како је настала електрична енергрија једносмерна она треба да се претварачем претвори у незименичну. Произведена топлота  одводи се са продуктима сагоревања (највећим делом од CO2 до измењивача топлоте где се предаје систему грејања. Речено је да се у продуктима сагоревања налази скоро сасвим CO2, међутим у њима је и један део водоника  који може да сагори у посебном горионику и да се тако произведена топлота искористи за предгревање делова који улазе у реформер.

Ове горивне ћелије имају и своје недостатке који се огледају у дужини времена за довођење у радно стање (време стартовања) и проблеми механичке и хемијске компатибилности, који су проузроковани високом радном температуром. У свету се користи  неколико основних постројења горивних ћелија за рад са природним гасом. Најбоље резултате дале су горивне ћелије код којих као електролит служи полимерна мембрана, фосфорна киселина, истопљени карбонати или чврсти оксид.
7.12  Хлађење природним гасом
Практичне могућности за постизање ниских температура леже у могућности да сваки природни процес који се одиграва уз довођење и апсорбовање топлоте буде искоришћен за хлађење. Практично могу да се користе следећи процеси: 1. промена агрегатног стања или фазе лако испарљивих течности  (топљење, испаравање, сублимација), 2. експанзија компримованих гасова (уз добијање корисног рада), 3. пригушивање (коришћење Joul-Thomson-овог ефекта), 4. десорпција гасова, 5. вихорни ефекат, 6. демагнезирање чврстог тела (магнетно-калоријски ефекат), 7.  термоелектрични ефекат (Peltier-ов ефекат).
Расхладни уређаји имају широку примену у технолошким процесима као и у процесима хлађења и климатизације. Комерцијално најинтересантнији они расхладни уређаји у којима расхладни медијум алтернативно мења своје стање  из течног у парно и обрнуто, при чему се користе особине флуида да у течном стању под  нижим притисцима кључа и испарава при ниским температурама, а настала пара се кондензује под вишим притисцима и при вишим температурама. Ови се уређаји најчешће користе са компресором и расхладним медијумом. Овде није важно да ли су расхладни уређаји са ваздухом као расхладним медијумом или са неком лако испарљивом течношћу већ како се и којим енергентом погони компресор у расхладном уређају. Уколико се занемаре расхладни процеси у којима се хлађење остварује хемијским реакцијама, тада постоје три основне врсте расхладних процеса који се разликују по начину довођења топлоте ради остваривања процеса хлађења:

· топлота доведена механичким радом (компресорски расхладни процеси),

· топлоте доведена у облику загревне топлоте (апсорпциони расхладни процеси),

· топлота доведена у облику чисте електричне енергије (Peltier-ов ефекат).

Кружење  кондензата је такође врло једноставно. Из испаривача расхладног медијума излази сиромашан кондензат који се у пригушном вентилу пригушује на притисак апсорбера и уводи у апсорбер који  се хлади расхладном водом. У апсорберу се сиромашном кондензату доводи хладна пара из испаривача простора за хлађење која се апсорбује и обогаћује амонијаком. Тако обогаћен конценат се пумпо доводи на виши притисак у испаривач расхладног медијума где ће поново да буде испарен. Мешавина амонијак – вода има својство да са топлијим кондензатом може да апсорбује хладнију пару те на тај начин остварује рад апсорпционих расхладних уређаја. Природни гас се као енергент за потребе хлађења користи у компресорском поступку у коме се компресор погони гасним мотором са унутрашњим сагоревањем и у апсорпционом расхладном уређају где се топлота доводи сагоревањем.

7.13  Производња чађи и водоника из природног гаса
Чађ се најчешће користи у гумарској индустрији као пунилац за пнеуматике али се користи и у другим индустријским гранама и у зависности од намене има разне физичке и физичко-хемијске карактеристике. Два су начина производње чађи из природног гаса и то у процесима који су засновани на непотпуном сагоревању и у процесима који су засновани на термичкој разградњи природног гаса без присуства кисеоника. Процеси на непотпуном сагоревању природног гаса су чешћи и они су у основи индустријски процеси а издвајање угљеника , у односу на теоријску вредност, је релативно ниско и на нивоу је од 30-40%.

Процеси на термичком разлагању природног гаса омогућавају знатно боље искоришћење угљеника из сировине. Код термалног цикличног поступка и до 60% а код ацетиленског процеса и до 100%. Добијена чађ је због хомогеног температурског и концентрационог поља квалитетнија. Честице су уске гранулометријске расподеле и равномерних физичко-хемијских карактеристика. Иако је код ацетиленског процеса загађење околине минимално уз издвајање водоника као нузпродукта произведена чађ је скуп производ  користи се само за производњу специфичних производа као што је производња сувих електричних батерија.

Основни индустријски процеси производње водоника су: каталитичко реформирање природног гаса са воденом паром, које је праћено „шифт-конверзијом“ добијеног угљенмоноксида воденом паром у угљендиоксид и водоник, и делимична оксидација природног гаса праћена „шифт-конверзијом“ добијеног угљенмоноксида. Зависно од полазне сировине, потребне чистоће водоника и области његове примене, у производним процесима уведене су разне модификације или комбинације наведених основних процеса. Сви процеси захтевају велике инвестиције и скуп процес чишћења производа од CO2 који се избацује у атмосферу и загађује је.

Упоређење производње чађи и водоника класичним и плазма процесом показује да је специфична потрошња природног гаса као реактанта у плазма процесу већа, али зато није потребна технолошка пара као реактант. У плазма процесу специфична потрошња енергије је скоро три пута мања него у класичном процесу производње водоника. Узимајући у обзир да се у плазма процесу користи најскупљи облик енергије за разлику од јефтине енергије добијене сагоревањем природног гаса у класично процесу, добија се иста производна цена водоника у оба процеса. Обзиром да се у плазма процесу целокупна количина угљеника из сировине не испушта у атмосферу у виду угљендиоксида већ се издваја као други производ, несумњиве су економске предности плазма процеса.

8. ПРИРОДНИ ГАС – АЛТЕРНАТИВА УГЉУ ЗА ГРЕЈАЊЕ КРАГУЈЕВЦА
У Србији данас, према званичној евиденцији, постоји 47 топлана. Укупан број извора топлоте (котлова) је 732. Највећа инсталирана снага топлотних извора је у Београду,  следе Нови Сад, Крагујевац, Ниш, Бор, Панчево, Суботица, Зрењанин, итд.

Потрошња примарне енергије у свету, заснована на сагоревању течних нафтних деривата износи око 33%, угља око 25%, природног гаса око 21%, обновљивих извора око 14 % и нуклерне енергије око 7%. Укупна потрошња енергената у топланама у Србији у 2008. години износила је око 190.000 тона угља, око 125.000 тона мазута, око 95.000 тона лож угља  и око 484.000.000 nm³ природног гаса. 
Са еколошког аспекта, повећање удела природног гаса позитивно утиче на квалитет продукта сагоревања и смањује деградацију природе од стране човека. Јасни показатељи ове појаве су смањење или потпуно елимисање, опасних и штетних продукта сагоревања: сумпор-диоксида, азотних оксида и чврстих честица пре свега пепела.
8.1 Анализа продукта сагоревања котлова у сезони 2007/2008

Мерење и подаци о количинама продукта сагоревања два наша највећа индустријска парна котла, инсталирана у Крагујевцу, у „Енергетици”, за потребе грејања града (један котао од 64 MW је на угаљ, а други од 32 MW на природни гас) приказани су у табели 8.1. Мерења енергетске  и еколошке ефикасности оба котла вршена су током грејне сезоне 2007/2008 године. 
Табела 8.1 Упоредне вредности продукта сагоревања котла сезона 2007/2008.
	Енергент
	Прегрејана пара
	Ложиште TI

	bar
	°C
	t/h
	°C
	%
	ppm
	%
	mg/m³
	mg/m³
	mg/m³
	%
	%

	Угаљ
	24
	409
	76,3
	732
	9,9
	3,5
	9,7
	403
	1719
	120
	88,9
	84,2

	Природни гас
	20
	430
	27
	780
	13
	1
	5,6
	94
	0
	0
	89
	86


На основу података из табеле очигледно је да се да је много боља еколошка ефикасност  котла који ради на природни гас, у поређењу са котлом који ради са угљем. На то нумерички указује знатно мања количина азотних оксида и потпуно одсуство сумпор-диоскида и пепела у продуктима сагоревања природног гаса.
На слици 8.1 приказан је  продукт сагоревања котлова сезона 2007/2008. Леви блокови  приказују количине наведених опасних и штетних продукта сагоревања, у односу на јединицу укупне количине димних гасова [mg/m3], за угаљ, а десни за природни гас.

                                     Слика 8.1 Продукт сагоревања котлова сезона 2007/2008
На основу свих наведених података израчунате су теоретске количине следећих продукта сагоревања: ваздуха потребног за сагоревање наведених количина енергената, угљен-диоксида, сумпор-диоксида, азота, водене паре, пепела и укупне количине продукта сагоревања. Ове вредности су дате у табели 8.2.
Табела 8.2 Количине продукта сагоревања у граду Крагујевцу у сезони 2007/2008
	Редни број
	Теоретске количине продукта сагоревања
	Хемијска ознака
	Јед. мере
	Крагујевац

	1
	Ваздух потребан за сагоревање
	V
	nm³/god.
	344.448.000

	2
	Угљен-диоксид

	nm³/god.
	48.812.000

	3
	Сумпор-диоксид

	nm³/god.
	439.250

	4
	Азот
	N
	nm³/god.
	291.056.000

	5
	Водене пара

	nm³/god.
	89.190.000

	6
	Пепео

	nm³/god.
	33.696.000.000

	7
	Укупна количина продукта сагоревања

	nm³/god.
	472.527.000

	8
	Број становника
	/
	/
	200.000


Гледано са еколошког аспекта сагоревања енергената, највећи проблем у продуктима сагоревања представља апсолутна количина сумпор-диоксида. Крагујевац је једини град који доминантно користи угаљ (сада 98.000 t/god., а раније и до 200.000 t/god). Прорачуни количина пепела засновани су на предпоставци да просечна количина пепела у Србији, у продуктима сагоревања износи 120 mg/ nm³ укупних продукта сагоревања. Код мањих котларница овај износ је већи. 

Када је „Застава” радила пуним капацитетом, потрошња угља се приближава цифри и од 200.000 тона годишње. У то време је од око 60.000 тона пепела, колико се стварало сагоревањем тако великих количина угља, са емисијам продукта сагоревања на димњак одлазило 5%. То је износило око 3.000 тона пепела годишње. Ова количина је заснована на предпоставци да је средња ефикасност одвајања пепела електрофилтера, током контролних мерења, била између 94% и 95% а пројектована ефикасност 99.9%.

8.2 Потрошња енергената у сезонама 2007/2008 и 2014/2015
Подаци о количинама утрошених енергената узети из предузећа „Енергетика, доо”  представљени су у следећој табели: 

Табела 8.3 Количине потрошених енергената у 2007/2008 и 2014/2015.
	
	Угаљ
	Мазут
	Природни гас

	Крагујевац
	kg/god.
	kg/god.
	nm³/god.

	2007/2008
	78.000.000
	700.000
	13.330.000

	2014/2015
	95.694.000
	720.470
	16.342.000


На слици 8.2 приказане су количине потрошених енергената у сезонама 2007/2008 и 2014/2015.

                                  Слика 8.2 Количине потрошених енергената
Леви блокови на слици 8.2 приказују количине потрошених енергената током 2007/2008, а десни блокови енергенте у сезони 2014/2015. Можемо да видимо да се потрошња енергената повећала (угаљ 22,6%, мазут 2,9%, природни гас 22,5%)  у 2014/2015, у односу на 2007/2008.

8.3
Трошкови производње топлотне енергије за грејање града Крагујевца 
8.3.1 Трошкови производње на матичној локацији
У табели 8.4 приказани су трошкови производње топлотне енергије за котао на угаљ за капацитет од 106.886 MWh на матичној локацији (котлови 3 и 4). Поред главног енергента угља дати су и утрошци пратећих енергената (мазут, електрична енергија, вода, DM вода). У колони 5 приказане су количине потрошених енергената док су у колони 6 приказане њихове цене. На основу ових података израчунате су укупни трошкови (колона 7) као и цене по MWh добијене топлотне енергије (колона 8). Ове вредности су добијене тако што су укупни трошкови по енергенту из колоне 7 подељене са капцитетом од 106.886 MWh.

Табела 8.4 Трошкови производње топлотне енергије добијене из угља на матичноиј локацији.
	Укупна количина произведене топлотне енергије 
	106.886 MWh

	1
	2
	3
	4
	5
	6
	7
	8

	Р.Бр.
	Назив
	J.M.
	Норматив
	Количина
	Цена
	Вредност
	Цена по MWh

	1
	Угаљ
	t
	0,637
	68.086
	5.730,00
	390.134.969
	3.650,00

	2
	Мазут
	Kg
	7,720
	825.160
	58,70
	48.436.887
	453,16

	3
	Ел. енергија
	KWh
	81,904
	8.754.391
	7,86
	68.809.513
	643,76

	4
	Вода
	m3
	0,251
	26.828
	118,97
	3.191.773
	29,86

	5
	DM вода
	kg
	1,266
	135.318
	183,80
	24.871.389
	232,69

	
	
	
	
	Свега:
	
	535.444.531
	5.009,47


На сличан начин обрађени су и представљени подаци (табела 8.5) који се односе на трошкове производње топлотне енергије на матичној локацији за случај да се као енергент користи природни гас (котлови 1 и 2 на матичној локацији). 

Прорачун је извршен за исту количину топлотне енергије од 106.886 MWh. Као и у претходној табели, дати су и утрошци пратећих енергената (електрична енергије, вода, ДМ вода). 

На основу потребних количина и одговарајућих цена, на крају, у колони 8 приказане су цене по MWh произведене енергије. 
Табела 8.5 Трошкови производње топлотне енергије добијене из природног гаса на матичноиј локацији.
	Укупна количина произведене топлотне енергије
	106.886 MWh

	1
	2
	3
	4
	5
	6
	7
	8

	Р.Бр.
	Назив
	J.M.
	Норматив
	Количина
	Цена
	Вредност
	Цена по MWh

	1
	Природни гас
	Sm3
	223,000
	23.835.578
	43,50
	1.036.847.643
	9.700,50

	2
	Ел. енергија
	KWh
	52,604
	5.622.631
	7,86
	44.193.881
	413,47

	3
	Вода
	m3
	0,165
	17.636
	118,97
	2.098.178
	19,63

	4
	DM вода
	kg
	2,662
	284.531
	183,80
	52.296.712
	489,28

	5
	
	
	
	Свега:
	
	1.135.436.413
	10.622,87


На слици 8.3 приказане су цене по MWh капацитета на гас и угаљ за грејање града на матичној локацији:

                                Слика 8.3 Цене по MWh на матичној локацији
Анализом добијених резултата закључује се да су трошкови производње топлотне енергије коришћењем природног гаса у котловима на матичној локацији релативно велики у поређењу са трошковима који произилазе при коришћењу угља. 

8.3.2 Трошкови производње топлотне енергије у котларници на гас „Ердоглија“
У последњих неколико година у Граду Крагујевцу је изграђено или ревитализовано неколико котларница које раде на природни гас, а алтернативно, у случају потребе и на мазут. Пошто се ради о модерним котларницама, које се налазе много ближе потрошачима топлотне енергије, било је интересантно упоредити трошкове производње у њима са претходно добијеним подацима који се односе на производњу на матичној локацији. 
У табели 8.6 приказани су израчунати трошкови производње топлотне енергије која би се произвела у котларници „Ердоглија“ под претпоставком да може да се оствари исти капацитет од 106.886 MWh. У колони 2 су поред природног гаса, наведени и пратећи енергенти (ел. енергија, вода, со). Колона 5 приказује количину потрошених енергената а колона 6 њихове цене. Вредности у колони 8 показују цене по MWh произведене топлотне енергије.
Табела 8.6 Трошкови производње топлотне енергије добијене из природног гаса у котларници „Ердоглија“.
	Укупна количина произведене топлотне енергије
	106.886 MWh

	1
	2
	3
	4
	5
	6
	7
	8

	Р.Бр.
	Назив
	J.M.
	Норматив
	Количина
	Цена
	Вредност
	Цена по MWh

	1
	Природни гас
	Sm3
	124,810
	13.340.442
	43,50
	580.309.212
	5.429,24

	2
	Ел. енергија
	KWh
	12,899
	1.378.723
	7,86
	10.836.759
	101,38

	3
	Вода
	m3
	0,060
	6.413
	118,97
	762.974
	7,14

	4
	Со
	kg
	0,404
	43.182
	18,50
	798.866
	7,47

	
	
	Свега:
	 
	592.707.811
	5.545,23


На слици 8.4 приказане су цене по MWh за капацитет на гас на ван матичној локацији и капацитета на угаљ на матичној локацији:

                 Слика 8.4 Цене по MWh на матичној и ван матичној локацији 
Уочава се да је производња топлотне енергије на гас знатно јефтинија на ванматичној локацији. Ово се објашњава како знатно ефикаснијим постројењем тако и смањеним губицима при транспорту топлотне енергије. Дакле, трошкови производње топлотне енергије на гас на ванматичним локацијама (у модерним котларницама) су приближни трошковима производње толпотне енергије из угља. Имајући у виду еколошке предности природног гаса, оправдано је да се у наредном периоду у Крагујевцу у потпуности пређе на производњу топлотне енергије коришћењем природног гаса.

При градњи сваког енергетског постројења неопходно је посвети посебну пажњу утицају на животну средину, при чему је увек потребно одговарајућим пројектним, инвестиционим, законским и административним мерама обезбедити поштовање предвиђених норми.
Данас у „Енергетици” Крагујеваца, угаљ као енергент има широку примену. Ако сагледамо додатне проблеме које угаљ доноси, видећемо да природни гас може да буде алтернатива за грејање града.

Угаљ као погонско гориво, осим опасних и штетних продукта сагоревања, ствара још низ додатних проблема али и трошкова: депоновање угља, тихо сагоревање, па често и самозапаљње на самој депонији, табање механизацијом у циљу спречавања ове појаве, претовар, интерни транспорт од депоније до котлова и одвајање нечистоћа и металних делова, зачепљење угља у међубункерима и котловским бункерима, заглављивање угља у додавачима, регулација количине угља, млевење угља у млинским постројењима, сагоревање у ложиштима, то је прва фаза сложеног система претварања потенцијалне енергије угља у топлоту.

Друга фаза сагоревања угља чини: створени пепео, несагорели угаљ и шљака, прљање екранских цеви у ложишту, лепљње за цевни систем, зачепљење прегрејачких цеви, цевног система економајзера, зачепљење загрејача ваздуха, проблематика таложења у електрофилтеру, пнеуматски транспорт подсредством елеватора и канала, депоновање у објекту отпепељивања, влажење и утовар у камион, транспорт кроз град и депоновање, најчешће на непрописно уређене депоније.

Ниједна од наведених појава не постоји у топланама које користе природни гас, а све наведене позиције знатно и финансијски оптерећује укупне резултате пословања топлана које користе угаљ.
То се пре свега односи на трошкове уградње, сложене, скупе и великих габарита индустријске опреме за све наведене уређаје, затим на трошкове електричне струје за погон ове опреме, материјалне трошкове превентивног и интервентног одржавање опреме, генералног ремонта, трошкове одржавања минималних услова рада. Трошкове безбедности радника, трошкови против пожарне заштите, трошкове радне снаге итд.

Ако би се даље анализирало, дошли би до генералног закључка да апсолутно све говори да емисија опасних гасова и штетних продукта сагоревања угља важе као велики загађивачи животне средине градова Србије, посебно Крагујевца и да је угаљ и физички веома проблематичан енергент.

У свету се од педесетих година прошлог века повећава интересовање  научника за очување животне средине. У нашем окружењу је та активност започела тек крајем деведесетих, односно почетком 21 века. То значи да се испред људи кој планирају, имплементирају, експлоатишу или техничи одржавају овакве системе постављају прирордна еколошка ограничења. 
Мора истовремено постојати интегрални приступ и за механичку поузданост, за енергетску  и финансијску ефикасност али и за еколошку ефикасност рада постројења. Овог тренутка природни гас са еколошког аспекта у свим топланама Србије а посебно у  крагујевачкој нема алтернативу. 
9.  ЗАКЉУЧАК
Употребом природног гаса може се у индустрији задовољити велик број енергетских потреба. Употреба природног гаса у економији једне земље игра веома важну улогу. Мисли се на реалне цене енергије, сигурност извора снабдевања, сталност употребе, комплементарност употребе разних видова енергије и коришћење домаћих извора енергије. Наведене елементе треба стално пратити уз праћење текућих промена како у нашој земљи тако и ван ње имајући у виду сталне промене како цена тако и количина енергената који се налазе на светском тржишту. Погодност употребе природног гаса за поједине потрошаче топлотне енергије мора да буде предмет појединачних проучавања у сваком поједином случају. При овоме мора да се имају на уму не само погонски и инвестициони трошкови за уградњу или реконструкцију постојећих потрошача на природни гас, већ и погодност примене обзиром на уклапање у захтеву технолошког процеса, што је параметар од примарног значаја. Употребом гаса уместо других фосилних горива смањиће се количина емисије загађујућих гасова у атмосфери.
У овом раду представљени су, осим физичких и хемијских својстава природног гаса, начини којима се врши његов транспорт, место и улога природног гаса у свету и код нас. Основна енергетска постројења у индустријским предузећима су котловска постројења, гасне турбине, индустријске пећи и индустријске сушаре, наведени су основни потрошачи природног гаса у индустрији. Описана је улога природног гаса који се користи у индустријским гранама до којих је изграђена гасоводна дистрибутивна мрежа. Посебна пажња посвећена је потрошњи и примени природног гаса у индустрији. И на крају, мерењем добили смо упоредне податке о количинама продукта сагоревања  два наша највећа индустријска парна котла, инсталирана у Крагујевцу, за потребе грејања града, један котао је на угаљ, а други на природни гас. Мерења и анализа енергетске  и еколошке ефикасности  оба котла вршена су током грејне сезоне 2007/2008 и 2014/2015 године.
Из свега приложеног види се да је употреба  природног гаса економична и у финансијском и у еколошком погледу и да ће у ове сврхе и даље бити употребљаван све док његове залихе буду трајале.

